Istupanje prvog potpredsednika Vlade Srbije, ministra spoljnih poslova i predsedavajućeg OEBS-u Ivice Dačića na 66. zasedanju Izvršnog komiteta Visokog komesarijata Ujedinjenih nacija za izbeglice koje se održava u Ženevi:\nOvogodišnje zasedanje Izvršnog komiteta odvija se u specifičnim okolnostima masovnih mešovitih migratornih kretanja. Veliki broj ljudi iz Sirije, ali i iz drugih područja na Bliskom istoku u Aziji i Africi, bežeći od brutalnosti oružanih konflikata i terorističkih napada, traži utočište u drugim državama, nadajući se solidarnosti i zaštiti. Pored konflikata, terorizma i političke nestabilnosti, siromaštvo i potraga za boljim životom je još jedan od ključnih faktora masovnog kretanja ljudi sa kojim se suočavamo danas. Ovaj problem nije od juče i svi smo svesni da neće biti brzo rešen. Zbog toga je neophodno odlučno i odgovorno delovanje cele međunarodne zajednice na utvrđivanju kratkoročnih, ali i dugoročnih rešenja, kako u pogledu pružanja hitne humanitarne pomoći, tako i na suzbijanju ključnih uzroka masovnih migracija.\nSrbija se nalazi na jednoj od glavnih ruta velikog talasa migranata. Ovaj trend postoji od 2009. godine, a pojačan je ove godine, posebno u letnjim mesecima. Od početka ove godine do danas državnu granicu Srbije prešlo je preko 170.000 migranata, pet puta više u odnosu na 2014. godinu. Činjenica da je ukupno podneto oko 600 zahteva za azil, govori da željena destinacija izbeglica i migranata nije Srbija, već države članice Evropske unije.\nVlada Republike Srbije na svim nivoima pokazala je spremnost da se, u granicama svojih mogućnosti, suoči sa situacijom velikog priliva migranata i odgovorno uradi svoj deo posla. Činimo sve da migrantima tokom boravka u Srbiji bude omogućen odgovarajući prihvat, pomoć u hrani i lekovima, privremeni smeštaj, zdravstvena zaštita, kao i informacija o proceduri azila, uz puno poštovanje njihovih ljudskih prava. Prepoznajući potrebu hitnog i koordinisanog delovanja, Vlada Srbije je 18. juna ove godine osnovala Radnu grupu za rešavanje problema mešovitih migracionih tokova, a početkom septembra usvojila Plan aktivnosti u slučaju povećanog priliva migranata i odluku o otvaranju posebnog namenskog računa za prikupljanje donacija za migrante.\nNijedna država, pa ni Srbija, ovako obiman teret ne može da nosi sama. Za tako nešto imamo ograničene kapacitete, kako finanijske i ljudske, tako i smeštajne. U saradnji sa Crvenim krstom Srbije, međunarodnim partnernima, pre svega UNHCR, i nevladinim organizacijama, Vlada i građani Republike Srbije ulažu ogromne napore da pruže adekvatnu pomoć migrantima tokom boravka u Srbiji. Ono što je jednako važno je da ulažemo vanredne napore na pojačanoj kontroli granice, sprečavanju kriminalnih aktivnosti krijumčara i trgovaca ljudima koji eksploatišu nesreću ovih ugroženih ljudi. Srbija smatra da rešenje kompleksnog izazova sa kojim se trenutno suočavamo ne može biti u parcijalnim i lokalnim koracima kao što su zatvaranje granica, blokiranje teretnog saobraćaja i podizanje ograda, već u saradnji država, jedinstvenom odgovoru cele Evropske unije i angažmanu celokupne međunarodne zajednice.\nŽelim ovom prilikom da zahvalim gospodinu Guterešu što je prepoznao i javno pozdravio napore koje čini Srbija, kao i na tekućim i planiranim aktivnostima UNHCR u mojoj zemlji, u našim zajedničkim naporima da na adekvatan način odgovorimo na izazove u aktuelnoj izbegličkoj krizi.\nTo što je srpski narod i sam u bliskoj prošlosti bio primoran na migracije i spašavanje života pred ratnim dešavanjima, čini da razumemo situaciju u kojoj su se našli ljudi iz kriznih područja na Bliskom istoku u Aziji i Africi i čini nas osetljivim za njihove probleme.\nMoram da podsetim da Srbija, nažalost, ima velika i bolna iskustva sa izbeglicama i interno raseljenim licima. U Srbiji i danas boravi 44.000 lica u statusu izbeglica iz Hrvatske i Bosne i Hercegovine, o kojima se brinemo već dve decenije, kao i preko 200 000 interno raseljenih lica, koja su bila primorana da napuste Kosovo i Metohiju posle 1999. godine.\nDuboko sam uveren da iznalaženje trajnih rešenja za problem dugotrajnog raseljenja mora ići paralelno sa rešavanjem aktuelne izbegličke krize. Verujem da je naš zajednički stav da ljudi u dugotrajnom raseljenju ne smeju biti zaboravljeni.\nIskustvo nas uči da ne postoji jednostavno, administrativno rešenje za izbeglički problem. Zbog toga Srbija nije prihvatila preporuku UNHCR iz aprila 2014.godine o prestanku statusa izbeglica licima izbeglim iz Hrvatske u periodu od 1992. do 1995. godine. Činjenica da se godinu i po dana nakon objavljivanja preporuke, izbeglice iz Hrvatske i dalje suočavaju sa ozbiljnim preprekama u ostvarivanju stanarskih prava i penzija, po pitanju obnavljanja kuća, povraćaja poljoprivrednog zemljišta, upotrebe pisma, zapošljavanja u državnim institucijama i sl, govori u prilog našem stavu. Dodatno nas zabrinjavaju pojačani incidenti, diskriminacija i govor mržnje prema pripadnicima srpske manjine u Hrvatskoj, uključujući povratnike. To za logičnu posledicu ima da se velika većina izbeglica iz Hrvatske opredeljuje za lokalnu integraciju u Srbiji, jer im povratak, kao vid trajnog rešenja, suštinski i nije na raspolaganju. Očekujemo da drugi šestomesečni izveštaj UNHCR-a koji smo očekivali u maju ove godine, objektivno prikaže situaciju na terenu i da bude dostavljen svim državama članicama Izvršnog komiteta.\nSrbija pridaje veliki značaj regionalnom procesu za rešavanje problema izbeglica, uključujući njihove potrebe i puno poštovanje prava, kao i punoj realizaciji Regionalnog stambenog programa. Ovaj proces je važan kako sa aspekta rešavanja izbegličkog pitanja, tako i za proces pomirenja u regionu.\nKao predsednik nacionalnog Upravnog odbora Regionalnog stambenog programa želim da ukažem da Srbija kontinuirano, u saradnji sa UNHCR i OEBS, sprovodi proces izbora korisnika Programa. Ovaj proces, imajući u vidu da je broj raseljenih u Srbiji znatno veći od predviđenog broja korisnika Programa, predstavlja osetljivo pitanje i zahteva pažljivu selekciju. Želeo bih da podsetim da finansiranje Regionalnog stambenog programa nije u potpunosti obezbeđeno i da nam tek predstoji zajedničko prikupljanje nedostajućih sredstava. Očekujemo da u saradnji sa državama partnerima, kao i UNHCR, EU, OEBS, Razvojnom bankom Saveta Evrope, državama donatorima, učinimo vanredne napore kako bi ovaj Program bio u punoj meri implementiran, bez postavljanja rokova koje države korisnice ne mogu ispuniti. Želeo bih posebno da zahvalim partnerima bez kojih Program ne bi bio moguć, pre svega Evropskoj uniji, Sjedinjenim Američkim Državama, Švajcarskoj, Nemačkoj, Italiji, Norveškoj, Turskoj, Luksemburgu, Slovačkoj i drugim donatorima.\nMoram da podsetim da se, nakon 16-godišnjeg prisustva međunarodne zajednice na Kosovu i Metohiji, u Pokrajinu, od preko 200 000 interno raseljenih lica, vratilo manje od 5%, od čega je tek polovina ostvarila održiv povratak. Podsećam da je prema rezoluciji Saveta bezbednosti 1244 stvaranje uslova za siguran i slobodan povratak raseljenih jedan od glavnih zadataka međunarodnog prisustva na KiM. Prepreke održivom povratku na KiM su, između ostalog, loša bezbednosna i ekonomska situacija; nedostatak efikasne zaštite prava; nemogućnost povratka imovine i korišćenja uništene i uzurpirane imovine; otežan pristup javnim službama, nemogućnost upotrebe maternjeg jezika i sl. Očekujem da zajedničkim naporima, u saradnji sa UNHCR i drugim relevantnim akterima, učinimo više na iznalaženju pravičnih, trajnih rešenja za ovu populaciju.\nKompleksna situacija u kojoj se trenutno nalazimo, zahteva nesmanjenu pažnju, efikasnost i iznad svega solidarnost svih relevantnih aktera, kako u pružanju hitne humanitarne pomoći za izbeglice i migrante u aktuelnoj krizi, tako i pronalaženju trajnih rešenja za lica u dugotrajnom raseljenju. UNHCR i drugi međunarodni partneri mogu i ubuduće računati na saradnju Srbije u ostvarivanju ovog cilja.\nDozvolite da se sada obratim u funkciji predsedavajućeg Organizacije za evropsku bezbednost i saradnju. Najpre želim da obavestim da će sutra u Beču, u kontekstu aktuelne migrantske krize, uzimajući u obzir višedimenzionalni karakter migracija, biti održan zajednički sastanak sva tri komiteta OEBS – Bezbednosnog, Ekonomsko-ekološkog i Komiteta ljudske dimenzije.\nNa jugu Kavkaza, OEBS, UNHCR i EU u okviru druge radne grupe Ženevskih međunarodnih razgovora rade zajedno na humanitarnim pitanjima, a posebno pitanjima koja se odnose na interno raseljena lica i izbeglice.\nNaše dve organizacije takođe dele znanje i ekspertizu u cilju kreiranja smernica i dokumenata za podršku radu agencija i osoblja uključenog u zaštitu izbeglica. Kontrolna lista zaštite je jedan takav primer. Njome se utvrđuju osnovni principi i prakse koji leže u osnovi zajedničkog pristupa rešavanju pitanja raseljavanja i zaštite raseljenog stanovništva. Vidimo njenu korisnu primenu na Zapadnom Balkanu kao i u Centralnoj Aziji.\nNaša saradnja sa UNHCR-om je bila naročito važna u pružanju odgovora na krizu u i oko Ukrajine. Naša Specijalna posmatračka misija udružila je snage sa UNHCR-om u Kijevu i na terenu kako bi podelili informacije i utvrdili prioritetne oblasti kojima je potrebno posvetiti pažnju. UNHCR je aktivno uključen u obuku naših posmatrača senzibilizujući ih za pitanja zaštite i sugerišući praktične načine za sakupljanje relevantnih informacija u cilju sadržajnijeg i fokusiranijeg izveštavanja o internom raseljavanju. Ova saradnja se pokazala posebno dragocenom i efikasnom našem osoblju na terenu, kako bi bili osposobljeni da podrže napore za rešavanje potreba interno raseljenih lica.\nPrinudno raseljavanje je posebno akutno u delovima Mediterana i pogađa kako države učesnice OEBS, tako i Partnere za saradnju OEBS. Mediteran je region kome OEBS posvećuje posebnu pažnju od potpisivanja Završnog akta iz Helsinkija koji je rano prepoznao da su bezbednost u Evropi i na Mediteranu neraskidivo povezani. Skorašnji događaji jasno pokazuju da ćemo morati da povećamo nivo interakcije. Ovogodišnja Mediteranska konferencija OEBS, koja će biti održana 20-21. oktobra u Jordanu, će pravovremeno ponuditi priliku da pojačamo angažovanje, a migracije će biti jedna od glavnih tema dnevnog reda.\nMeđunarodno kretanje ljudi je ključno pitanje koje razmatraju države učesnice još od vremena procesa KEBS. Međutim, veličina, sastav i pravac tokova migracija u okviru, iz i prema prostoru OEBS su značajno evoluirali na nepredvidljive načine od 1975. godine. OEBS je reagovao na ovu promenu adekvatnim razvojem naših mehanizama. Danas smo veoma aktivni na ključnim frontovima kao što su zaštita žrtava trgovine ljudima uključujući duž ruta migracija, podrška kapacitetima upravljanja granicom država, ali i na planu stvaranja adekvatnih uslova u domaćim društvima promovisanjem tolerancije i nediskriminacije koji su ključna komponenta svake strategije održive integracije.\nSistemi azila i upravljanja migracijama u mnogim delovima Evrope su pod velikim pritiskom. To je posebno slučaj sa zemljama kao što je moja koje se nalaze na zapadnobalkanskoj ruti ka Zapadnoj Evropi. S obzirom da se približava zima, nesumnjivo je da ćemo se suočiti sa vanrednom situacijom u regionu i humanitarnom krizom velikih razmera, ako svi relevantni akteri na međunarodnom, regionalnom i lokalnom nivou ne pronađu bolje koordiniran pristup i međusobno se ne podrže na komplementaran i međusobno osnažujući način.\nU našim unutrašnjim razgovorima o načinima kako da OEBS pruži dodatu vrednost međunarodnom odgovoru na tekuću izbegličku i migracionu krizu, nastojimo da dalje unapredimo saradnju sa UNHCR –om kao bitan element našeg angažmana. U daljem napredovanju možemo se osloniti na dobro uspostavljene i efikasne kanale komunikacije i nastaviti da nadograđujemo naše veoma pozitivno zajedničko operativno iskustvo.


Tekst objavljen: 08.04.2016 13:11\nJen je ojačao na 17-mesečni maksimum u odnosu na dolar u četvrtak, s obzirom na to da je dolar pod pritiskom nakon objave zapisnika sa sastanka Federalnih rezervi (Fed) održanog prošlog meseca, u kom je naglašena potreba za oprezom u pogledu narednih povećanja kamatnih stopa.\nJen je ojačao za oko 9,5 procenata u odnosu na dolar ove godine uprkos uvođenju negativnih kamatnih stopa.\nDolar je oslabio 1,4 procenta na 108,02 jena, što je naslabiji nivo u odnosu na japansku valutu od oktobra 2014. godine, dok je evro oslabio na 123,32 jena.\nDolarski indeks, koji prati vrednost dolara u odnosu na korpu šest glavnih valuta, pao je na 94,015 poena, na najniži nivo od oktobra 2015. godine. Indeks se kasnije oporavio na 94,414 poena.\nEvro je bio u padu za 0,2 procenta, na 1,13805 dolara, nedaleko od petoipomesečnog maksimuma od 1,1438 dolara, zabeleženog prošle nedelje.\nObim zabeležen na međubankarskom tržištu do 12,30 časova iznosio je 25 miliona evra po prosečnom kursu od 122,7874. Tokom popodnevnog dela trgovanja dinar je pao na 122,65/95. Tržište se zatvorilo na 122,65/95.\nObim na međubankarskim prekonoćnim pozajmicama (BEONIA) iznosio je 1.490 miliona dinara na nivou od 2,55.\nvesti sa tržišta jen evro međubankarsko devizno tržište dolarski indeks fed


MEDIJI NAJAVLJUJU: Američki ambasador u Rusiji ipak ide na konsultacije u Vašington | Novosti.rs\n- Ambasador Saliven će se ove nedelje vratiti u SAD kako bi se video sa porodicom i sastao sa članovima nove administracije sa kojima nije imao mogućnosti da se konsultuje od kad je pristao da nastavi službu na toj funkciji na neodređeno vreme - rekao je predstavnik Stejt departmenta.\nPo njegovim rečima, Saliven će se „vratiti u Moskvu u narednim nedeljama“.\nRanije je „Aksios“, pozivajući se na neimenovane izvore, pisao da Saliven nema nameru da napusti Rusiju, bez obzira na preporuke ruskog Ministarstva spoljnih poslova da bi trebao da ode u Vašington na konsultacije. Kako su saopštili izvori, ako Rusija bude želela da Saliven napusti Moskvu, „moraće ga naterati da to uradi“.\nPodsetimo, šef ruske diplomatije Sergej Lavrov saopštio je 16. aprila da je ruska strana posavetovala Salivenu da „ode u svoju prestonicu i obavi ozbiljne konsultacije“. Ruski MIP smatra da ambasadori Rusije i SAD u Vašingtonu i Moskvi treba da budu u svojim prestonicama radi analize situacije.\nSergej Lavrov SAD DŽon Saliven Rusija američki ambasador


prebrodite loše dane\nIako će za mnoge septembar biti mesec pozitivnihpromena, nisu svi dani u ovom mesecu povoljni i pozitivni, piše Sensa. I u septembru postoje planetarni aspekti koji mogu negativno uticati na vaše vibracije, planove i raspoloženje. To ne znači da vas u tim danima očekuje pravi haos, već da tokom njih treba posebno da budete oprezni, sabrani i fokusirani na detalje. Svaka greška mogla bi negativno uticati na budućnost.\nPočetak septembra idealan je za razgovore, šetnje i poljupce: Ova 3 horoskopska znaka čeka čarobna ljubav ove jeseni


Sastali se predstavnici Srbije i Indonezije: Veliki potencijal za ekonomsku saradnju - BKTVNews\nSastali se predstavnici Srbije i Indonezije: Veliki potencijal za ekonomsku saradnju\n11. Avgust 2017. u 18:13\nKako se navodi u saopštenju Ministarstva spoljnih poslova, ministar Dačić i predstavnici Komisije Parlamenta Indonezije na čelu sa Asrilom Hamzahom Tanđungom, izrazili su zadovoljstvo dobrim odnosima dve zemlje. Indonezija je i do sada, navodi se, uspešno investirala u Srbiju, za šta su primeri fabrika "Indofud" i kompanija "Etira", a na sastanku je rečeno da ima dosta potencijala da se ekonomska saradnja unapredi.\nSa delegacijom parlamenta Indonezije sastao se danas i potpredsednik Narodne skupštine Đorđe Milićević.\nMilićević je istakao značaj tradicionalnog prijateljstva i dobrih diplomatskih odnosa Srbije i Indonezije. On se zahvalio, pre svega, na doslednom stavu Republike Indonezije po pitanju statusa Kosova i Metohije, održavanju dobrih međuverskih odnosa, dobroj parlamentarnoj i ekonomskoj saradnji, kao i saradnji u oblasti kulture, pri čemu je istakao da 10 srpskih studenata stipendira Vlada Republike Indonezije.\n"Saradnja Srbije i Indonezije je veoma važna i ovaj današnji razgovor je potvrda da ove dve zemlje imaju tradicionalno prijateljske i veoma dobre odnose. Ti odnosi idu jednom uzlaznom putanjom, naravno, postoji prostor za unapređenje saradnje, a to smo konstatovali tokom današnjeg sastanka, i to iz oblasti ekonomije, obrazovanja i kulture. Mi smo kao država i kao parlament posvećeni unapređenju saradnje u tim oblastima", istakao je za "BKTVNews" potpredsednik Narodne skupštine Đorđe Milićević.\nPotpredsednik Odbora za odbranu, spoljnu politiku i informisanje Republike Indonezije, istakao je da je Srbija veliki prijatelj i partner, da je saradnja dve zemlje veoma dobra, kao i da ima tendenciju za izgradnju još boljih odnosa. Tanđung je takođe istakao značaj sporazuma o bezviznom režimu za nosioce službenih i diplomatskih pasoša i izrazio nadu za primenu istog u što kraćem periodu.\nNarodni poslanik i bivši ambasador Srbije u Indoneziji i ambasador još sedam zemalja jugoistočne Azije Jovan Jovanović, objasnio je da je ova saradnja bitna za Srbiju zato što Indonezija u poslednjih 10 godina beleži neverovatan ekonomski porast i da ta činjenica dovoljno govori o bitnoći saradnje sa jednom takvom zemljom.\nTagovi: Narodna skupština, poslanici, sastanak, delegacija Indonezije, Dragomir J. Karić,


Problemi za Milojevića • CG-Fudbal\nHome Ex-Yu Problemi za Milojevića\nProblemi za Milojevića\n17 Nov 2019. 22:56\nPosle mečeva sa Olimpijakosom i Totenhemom fudbalere Crvene zvezde očekuje još jedan evropski spektakl na stadionu „Rajko Mitić“.\nZa 9 dana u srpsku prijestonicu stiže Bajern iz Minhena, a u redovima srbijanskog šampiona nadaju se evropskom proljeću i bar još jednoj velikoj utakmici pred svojim navijačima. Mnogo toga će zavisiti od duela u Pireju u posljednjem kolu, a kako sada stoje stvari trener Vladan Milojević za duel sa Bavarcima neće moći da računa na trojicu igrača.\nNajteža situacija je kod Milana Pavkova, koji je doživio povredu u meču sa Totenhemom i kako prenosi Sportski žurnal još uvijek je pod terapijama. U pitanju je distorzija skočnog zgloba i teško da će se u novembru vraćati na teren.\nPrevious articleDefanzivac trenira sa Partizanom i osluškuje ponude\nSljedećaBez mnogo drame u tri grupe


MAKRON NE ISKLJUČUJE ODLAZAK U RUSIJU I UKRAJINU: „Učiniću to kada budem smatrao da može biti koristan i opipljiv rezultat“\nNa marginama sastanka sa ukrajinskim izbeglicama u departmanu Maine-et-Looire, Emanuel Makron govorio je o odlasku u Moskvu i Kijev zbog loše situacije između Urkajine i Rusije. Rekao je da ne isključuje „bilo kakvu političku inicijativu“. „Učiniću to kada budem smatrao da može biti koristan i opipljiv rezultat“, rekao je Makron.\nEmanuel Makron je u utorak rekao da ,,ne isključuje” odlazak u Moskvu ili Kijev zbog ruske invazije na Ukrajinu, ali je ocenio da ,,nisu ispunjeni uslovi” za ova putovanja ,,u narednih nekoliko dana”, prenosi BFMTV.\n„Ne isključujem ništa i bilo kakvu političku inicijativu, uradiću to kada budem smatrao da može biti koristan i opipljiv rezultat“, izjavio je francuski predsednik na marginama sastanka sa ukrajinskim izbeglicama u Mejn i Loari.\n„Ali danas nisu ispunjeni uslovi“ da se dozvoli „da takvo putovanje učini nešto što će verovatno promeniti situaciju“, dodao je predsednik države.\nTagovi: emmanuel makron - kijev - moska - poseta


Felipe Oliveira Baptista napušta Kenzo - Harper‘s Bazaar\nModna kuća Kenzo je objavila odluku da neće obnavljati ugovor sa Felipeom Oliveirom Baptistom. Saradnja između portugalskog dizajnera i kuće sa sedištem u Parizu traje dve godine, ali ovo će se završiti istekom ugovora 30. juna.\nU stvari, prema izveštaju WWD, Kenzo neće odmah objaviti naslednika Baptiste, već će tražiti drugačiji umetnički pravac koliko god je potrebno, dok ne pronađe onog za koga smatra da je najpogodniji kreativni direktor.\nU izjavi, Oliveira Baptista je rekao: "Imao sam čast da služim ovoj neverovatnoj kući i zaostavštini njenog osnivača Kenza Takada. Želeo bih da zahvalim svojim timovima na njihovom talentu i posvećenosti."\nPortugalski dizajner uneo je svoj sofisticirani i umetnički izgled u kolekcije kuće, dok je on bio taj koji je ženske kolekcije Kenzo vratio Pariskoj nedelji mode, predstavljajući dve revije. Tokom njegovog mandata, Kenzo Takada je preminuo prošlog oktobra, a svojom kolekcijom jesen 2021, dizajner je odao počast ovoj legendarnoj figuri visoke mode.\nOliveira Baptista preuzeo je funkciju kreativnog direktora u kompaniji Kenzo 2019. godine, prethodno poslujući na istoj poziciji za brend Lacoste od 2010. do 2018.\nPFW jesen/zima 2018/19: Lacoste\nModna kuća Lacoste je za jesenju sezonu predstavila casual i udobnu kolekciju sa prepoznatljivom sportskom notom i dosta pletenih komada.


Dan sećanja na žrtve saobraćajnih nezgoda - RoditeljSrbija.com\nNaslovna » Dešavanja » Dan sećanja na žrtve saobraćajnih nezgoda\nSvakodnevno širom sveta, više od 3.000 ljudi gine, odnosno umire od posledica saobraćajnih nezgoda. Svake godine oko 1,2 miliona ljudi izgubi život u saobraćajnim nezgodama i oko 50 miliona biva povređeno.\nŽrtve do kojih dovode saobraćajne nezgode su velika trauma za pojedince, porodice, okruženje, a samim tim i društvo u celini. Kako bi skrenuli pažnju na tragične posledice, udruženje „Road Peace“ iz Velike Britanije je 1993. godine pokrenulo inicijativu za obeležavanje Dana sećanja na žrtve saobraćajnih nezgoda. Shvatajući veličinu problema, Ujedinjene nacije su 26. oktobra 2005. godine usvojile rezoluciju kojom pozivaju na obeležavanje treće nedelje u novembru kao Svetskog dana sećanja na žrtve saobraćajnih nezgoda (World Day Of Remembrance For Road Traffic Victims). Ovaj memorijalni dan obeležava se u velikom broju zemalja sveta kao sećanje na sve nastradale. U Republici Srbiji, Svetski dan obeležen je prvi put 2007. godine. Ove godine, Svetski dan sećanja obeležava se 16. novembra.\nObeležavanjem Svetskog dana namera je da se skrene pažnja javnosti na saobraćajne nezgode, posledice saobraćajnih nezgoda, troškove nezgoda, kao i mere koje se mogu preduzeti da se one spreče. Takođe, obeležavanje Svetskog dana sećanja na žrtve saobraćajnih nezgoda je prilika da se institucije i društvo podsete na odgovornost, da se istakne značaj javne svesti o posledicama saobraćajnih nezgoda.\nNa osnovu podataka kojima raspolaže Agencija za bezbednost saobraćaja, u 2014. godini, do početka septembra evidentirano je 288 saobraćajnih nezgoda sa poginulim licima, što je za 21,7% manje nego u istom periodu prošle godine (368).\nU 2014. godini evidentirano je 837 saobraćajnih nezgoda sa učešćem dece, u kojima je poginulo 8, a povređeno 962 deteta. U svojstvu putnika poginula su 4 deteta, u svojstvu pešaka 3, dok je jedno dete poginulo u svojstvu vozača bicikla. Najveći broj povređene dece je u svojstvu putnika, 472, dok je 355 dece povređeno u svojstvu pešaka, a 114 u svojstvu vozača bicikla.\nalkohol bezebdnost deca droga kacige mobilni pesaci pojasevi saobracaj sedista vezivanje vozaci za decu 2014-11-14\nPrethodni: Jezičke nedoumice – II deo\nSledeći: Dan borbe protiv opstruktivne bolesti pluća


Da bi nadoknađivanje nedostajućih zuba i protetska sanacija postojećih zuba bila uspešna i funkcionalno i estetski potrebna je sveobuhvatna analiza svih faktora koji utiču na predvidljivost rezultata.\nU stomatološkoj ordinaciji “Prof. Dr S. Karahoda” ćete, nakon detaljnog kliničkog pregleda i analize pomoćnih dijagnostičkih rezultata, dobiti predlog rešenja koji je potpuno individualizovan za Vas.\nFiksni radovi koji se izrađuju od metalne osnove i individualizovane keramike su radovi duge tradicije, međutim današnja tehnologija omogućava izradu ovih radova pomoću računarskih sistema radi postizanja najboljih rezultata.\nSu fiksne nadoknade, danas već standardni radovi, koji su proizvod težnje da se izbegnu nedostaci metalokeramičkih radova i pacijentu omoguće nadoknade od apsolutno estetskih materijala. Veoma su postojani, a izrađuju se najčešće upotrebom kompjuterizovanih CAD/CAM sistema, ili sistemima presovanja keramike uz individualizaciju za svakog pacijenta. Mogu imati osnovu izrađenu od cirkonijum dioksida, materijala koji poseduje izuzetne fizičke karakteristike i visoku estetiku.\nProteze i kombinovani radovi\nU nekim slučajevima postoji potreba za sanaciju krezubosti upotrebom mobilnih radova – proteza. U tim slučajevima težimo ka rešenjima koja su za pacijenta najbolja, a da pritom estetska komponenta i funkcionalna rehabilitacija budu zadovoljene.\nIzrada krunica, mostova i proteza na implantima poseduje svoje specifičnosti jer su to visokoprecizni radovi sa mnoštvom različitih vezivnih elemenata između implanta i nadoknade. U zavisnosti od potrebe i namene izrađujemo privremene, definitivne, imedijatne ili odložene protetske radove.


Pametna rukavica "Anora" - RTV Šabac\nFotomonografija "MAČVA" 3. jun 15:40\nZelena stranka Šabac predala listu 3. jun 15:41\nBorba sa divljim deponijama 3. jun 15:41\nŠabac uskoro dobija spomenik Jevremu Obrenoviću 3. jun 15:42\nPametna rukavica "Anora"\n13. februar 14:10\nKompanija „Anoris Tehnolodži“, promociju pametne rukavice organizovala je danas u prostorijama Međuopštinske organizacije slepih Šapca. Zahvaljujući pametnoj rukavici „Anora“, slepe i slabovide osobe mogu lakše da obavljaju svakodnevne aktivnosti.\nDo sada je pametnu rukavicu u Srbiji testiralo peko 150 slepih i slabovidih osoba, a kako kažu iz kompanije „Anoras Tehnolodži“, sve osobe koje su probale rukavicu su zadovoljne i oduševljene što sadrži toliko funkcija.\nKonačna verzija pametne rukavice „Anora“ biće predstavljena u aprilu mesecu, a u Srbiji će koštati 45.000 dinara. Iz kompanije „Anoris Tehnolodži“ ističu da im je cilj da što više slepih i slabovidih osoba ovu rukavicu dobije besplatno uz pomoć lokalnih samouprava, društveno odgovornih kompanija i državnih institucija.\nU galeriji Singidunum u Beogradu predsednik Skupštine grada Šapca Nemanja Pajić otvorio je izložbu fotografija Mačva autora Marka Zamurovića....\nBorba sa divljim deponijama\nIako ekipe Javno-komunalnog preduzeća Stari grad Šabac, redovno čiste divlje deponije, većina njih vrlo brzo ponovo se napuni smećem. Loše navike i...\nŠabac uskoro dobija spomenik Jevremu Obrenoviću\nBronzani spomenik Jevrema Obrenovića, brata kneza Miloša, koji je pre dva veka, osnovao i uredio Šabac po uzoru na evropske gradove, biće postavljen u...\nZelena stranka Šabac predala listu


Menadžer službe bezbednosti i zdravlja na radu oglas za zaposlenje - Rakita\nNaziv radnog mesta: Menadžer Službe bezbednosti i zdravlja na radu\n- Kontrola primene mera bezbednosti i zdravlja na radu u toku radnih operacija i na radnim mestima u Rakita Exploration DOO, kao i kod izvođača i podizvođača radova.\n2. Osnovne aktivnosti i zadaci obuhvataju sledeće, drugi poslovi mogu biti dodeljeni:\n- Definiše ciljeve i dugoročno planira, organizuje i upravlja sistemom menadžmenta zaštite zdravlja i bezbednosti na radu, te obezbeđuje njegova neophodna unapređenja;\n- Planira i primenjuje pravila i procedure bezbednosti i zdravlja na radu, u skladu sa važećom nacionalnom i međunarodnom regulativom i standardima u ovoj oblasti;\n- Priprema studije i analize o uzrocima nesreća i opasnostima po zdravlje i okolinu za potrebe osoblja angažovanog na projektu i izvođača, te preporučuje adekvatne mere u cilju otklanjanja takvih opasnosti;\n- Planira, organizuje i upravlja procesom procene rizika u vezi sa povredama na radu i profesionalnim oboljenjima;\n- Izrađuje Akt o proceni rizika i obezbeđuje njegovu konstantnu usaglašenost sa organizacionom i kadrovskom strukturom i poslovima koji se kod Poslodavca obavljaju;\n- Organizuje i upravlja procesom planiranja sistemom bezbednosti i zdravlja na radu u slučaju promena procesa i mesta rada, kao i svih drugih promena koje mogu biti od značajnoj uticaja na sistem menadžmenta bezbednosti i zdravlja na radu;\n- Radi na izradi pravila i standardnih operativnih procedura u oblasti bezbednosti i zdravlja na radu i obezbeđuje njihovu usaglašenost sa važećom regulativom u ovoj oblasti;\n- Izrađuje neophodne izveštaje u oblasti bezbednosti i zdravlja na radu na osnovu prikupljenih podataka;\n- Organizuje i nalaže relevantne kontrole radnih instrumenata i opreme, kao i kontrole primene obavezujućih pravila u pogledu njihove pravilne i bezbedne upotrebe;\n- Organizuje i upravlja periodičnim proverama i testovima opreme, električnih instalacija, hemijskih i fizičkih opasnosti, osvetljenja i mikroklimatskih faktora u radnom okruženju, u saradnji sa ovlašćenim konsultantima i izvođačima;\n- Organizuje i obezbeđuje upotrebu ispravnih sredstava i opreme lične zaštite i njihovo korišćenje i održavanje na propisan način;\n- Organizuje i upravlja procesom obučavanja zaposlenih u oblasti bezbednosti i zdravlja na radu;\n- Nalaže raspoređivanje zaposlenih na odgovarajuća radna mesta, u skladu sa lekarskim izveštajima;\n- Organizuje i vodi istrage u slučajevima povreda na radu i drugih nezgoda u procesu rada;\n- Redovno izveštava neposredno nadređenog i odgovara za verodostojnost podataka;\n- Pridržava se etičkih principa profesije i deluje u skladu sa politikom i procedurama preduzeća;\n- Obavlja druge poslove po nalogu neposrednog rukovodioca;\n- Obavezan je i odgovoran, u delokrugu svoga rada, za primenu mera za bezbedan i zdrav rad u skladu sa Zakonom o bezbednosti i zdravlju na radu, drugim propisima iz te oblasti i Pravilnikom o bezbednosti i zdravlju na radu,\n- Poštuje mere ekološke i protiv požarnezaštite u delokrugu svojih poslova,\n- Učestvuje u obezbeđivanju funkcionisanja sistema kvaliteta u skladu sa standardima kvaliteta\n3. Lokacija :\n4. Linija odgovornosti:\nOva pozicija odgovara Direktoru.\nSlužba Bezbednosti i zdravlja na radu.\n6. Nadzorna ovlašćenja:\n7. Obrazovanje i / ili iskustvo, Sertifikati:\n- Visoko obrazovanje stečeno u oblasti bezbednosti i zdravlja na radu ili srodnoj oblasti;\n- Položen stručni ispit iz oblasti bezbednosti i zdravlja na radu;\n- Posedovanje sertifikata za eksternog kontrolora, u skladu sa OHSAS standardom;\n- Poželjno iskustvo u oblasti rudarstva;\n- Radno iskustvo u oblasti upravljanja i primene mera bezbednosti i zdravlja na radu u toku projekata podzemne izgradnje ili značajnih projekata površinske izgradnje;\n- Iskustvo u radu sa EPCM organizacijama u obezbeđivanju kvalitetnih rezultata u oblasti bezbednosti i zdravlja na radu u toku realizacije građevinskih projekata;\n- Dokazano iskustvo u primeni praktičnih rešenja i mera u oblčasti bezbednosti i zdravlja na radu; - Odlično znanje engleskog jezika i\n- Odlično znanje rada na računaru.\n8. Ostale veštine i sposobnosti:\n- Odličan nivo veštine pismene i usmene komunikacije\n- Proaktivan pristup rešavanju problema uz sposobnost odlučivanja\n- Dokazana sposobnost upravljanja poverljivim informacijama sa diskrecijom i prilagodljivost različitim zahtevima,\n- Odlične veštine planiranja i organizacije radi ispunjenja rokova,\n- Sposobnost efikasnog i aktivnog učenja i\n- Sposobnost vođenja tima.


Ubistvo sarajevskih policajaca: Pronađene rukavice i farmerke ubica? - Trebevic.net\nIstražioci koji rade na slučaju brutalne likvidacije sarajevskih policajaca Adisa Šehovića i Davora Vujinovića u naselju Alipašino Polje 26. oktobra prošle godine, pronašli su nedavno crne rukavice koje su ubice koristile, najvjerovatnije tokom pokušaja pljačke golfa 6, pišu sarajevski mediji.\nKako navodi “Avaz”, pozivajući se na neimenovane izvore, pronađene su i muške farmerke koje je jedan od automafijaša skinuo i sakrio nakon zločina, a još se čeka šta će njihova DNK analiza pokazati.\nIstraga o ovom zločinu, kojoj se još ne nazire kraj, i dalje se vrti oko Srećka Trifkovića, Miloša Obradova, Nedeljka Lizdeka i Stefana Samardžije.\nSvi su u pritvoru, a Kantonalni sud u Sarajevu danas je donio odluku da seo Obradovu pritvorska mjera produži još za tri mjeseca.\nMeđutim, još nije pronađen ni automobil seat leon kojim su se ubice odvezle sa mjesta događaja, a ni puška iz koje su Šehović i Vujinović likvidirani.\nNikada još nije locirana, niti otkrivena osoba koja je javila da se desilo ubistvo policajaca, a pozvala je Policijsku stanicu Novi Grad, piše pomenuti portal.


Srbija deklasirala Španiju na Čairu – Vaterpolo Klub Nais\nSrbija deklasirala Španiju na Čairu\nBy VK Nais Vesti 19/11/2014\nPred prepunim tribinama čairskog bazena srpski delfini ubedljivo su savladali ekipu Španije i tako započeli odbranu titule u Svetskoj ligi.\nMeč prvog kola grupe B završen je rezultatom 9:1 (5:1, 0:0, 0:0, 4:0). Interesantan je podatak da su ekipe čak dve četvrtine igrale bez golova.\nSrbija je lakše nego što se to očekivalo u prvom kolu grupe B, savladala ekipu Španije. Gostujući tim poveo je preko Malaraha i to je bio njihov prvi i poslednji pogodak na meču. Domaći tim je do kraja prvog dela golovima Filipovića, Ćuka, Mandića, Rađena i Prlainovića došao do velikih 5:1, meč je već tada, može se reći bio rešen.\nUsledio je period od 18 minuta, u kome ni jedan ni drugi tim nisu uspeli da postignu pogodak. Druga i treća četvrtina završene su za vaterpolo nečestim rezultatom 0:0. Srbija je goleadu iz prvog dela nastavila tek u poslednjoj deonici. Mrežu gostujućih čuvara mreže nastavili su da rešetaju redom, Prlainović, Mandić, Rađen, Duško Pjetlović za konačnih 9:1. Dobru partiju na golu domaće ekipe pružili su Gojko Pjetlović i Branislav Mitrović koji su zaustavili deset pokušaja Španaca. Pored jedinog strelca Malaraha, iz gostujućeg tima vredi, spomenuti još golmana Loria, koji je upisao sedam odbrana.\nKrcate tribine bazena Cair (foto: Andrija Radičković)\nPre početka meča upriličena je svečanost, na kojoj su predsednik Vaterpolo saveza Srbije Milorad Krivokapić i predsednik Vaterpolo kluba Naisa Milan Krstić dodelil poklone Živku Gociću i Slobodanu Nikiću za 300.odnosno Dušku Pjetloviću za 200. nastup u nacionalnom timu.\nSRBIJA – ŠPANIJA 9:1 (5:1, 0:0, 0:0, 4:0)\nBazen Čair, Niš\nSudije: Kun (Mađarska)/Damianis (Grčka)\nSrbija: G.Pjetlović 6 odbrana, Mandić 2, Gocić, Ranđelović, Ćuk 1, Pjetlović 1, Nikić, Rađen 2, Filipović 1, Prlainović 2, Mitrović, Mitrović 4 odbrane. Selektor: Dejan Savić\nŠpanija: Agilar, Kabanjas, De Lera, Larumbe, Molina, Minguel, Žiranji, Espanjol, Tahulj, Baroyo, Malarah, Bustos, Lorio 7 odbrana\nUlaznice za Svetsku ligu u prodaji od srede


Правда за Давида поново на Тргу - Небојша Вукановић инфо – Требиње\nProšle su pune tri godine od nestanka i ubistva Davida Dragičevića, koji je otet, pretučen na smrt, pa bačen u potok Crkvenu u centru Banjaluke, ali, nažalost, ubice i nalogodavci nisu otkriveni i procesuirani, a istraga zbog politike i opstrukcija tapka u mjestu. Grupa Pravda za Davida uprkos snažnom pritisku, hapšenjima, progonu i kafkijansim političkim procesima, ne odustaje od borbe za pravdu i istinu, otkrivanje i kažnjavanje ubica i nalogodavaca, ali i onih odgovornih u pravosuđu i institucijama koji su štitili ubice i opstruisali istragu.\nVečeras sam bio na Trgu kako bi pružio podršku borbi za istinu i pravdu, otkrivanju ubica dječaka Davida Dragičevića, kao i onih koji su uništavali dokaze i manipulisali javnosti. Gradonačelnik Banjaluke Draško Stanivuković dao je saglasnost i dozvolu da se članovi Grupe Pravda za Davida mogu slobodno okupljati na Trgu.\nPogledajte izjave Ozrena Perduva i ostalih članova Grupe Pravda za Davida.\nBanjaluka Grupa David Pravda\nHoće li vlast prihvatiti prijedlog opozicije za otpuštene radnike u Gacku


Obama i Netanjahu prevazilaze neslaganja\nAmerički predsednik Barak Obama i izraelski premijer Benjamin Netanjahu rukuju se tokom susreta u Ovalnoj kancelariji Bele kuće, 9. novembra 2015.\nUz rukovanje i izraženu podršku jačanju saradnje, izraelski premijer i američki predsednik u ponedeljak su nastojali da ublaže nedavne tenzije i neslaganja u vezi sa nuklearnim sporazum sa Iranom.\nPredsednik Barak Obama i izraelski premijer Benjamin Netanjahu su, po svemu sudeći, zanemarili svoje snažno neslaganje u pogledu nuklearnog sporazuma sa Iranom da bi se koncentrisali na pitanja od zajedničkog intresa - od pogoršanja bezbednosne situacije na Bliskom istoku do blokiranog mirovnog procesa.\n“Želim da vam se još jednom zahvalim na gostoprimstvu ali, pre svega, na održavanju i jačanju izuzetnog prijateljstva i partnerstva Izraela i SAD.”\n“Nije tajna da izmedju premijera i mene postoji veliko neslaganje o ovom uskom, specifičnom pitanju ali nema neslaganja kada je reč o potrebi da se uverimo da Iran neće steći nuklearno oružje”, rekao je Obama.\nU toku svog prvog susreta od potpisivanja sporazuma sa Iranom, Obama i Netanjahu posvetili su pažnju pogoršanju bezbednosne situacije na Bliskom istoku, dok Vašington razmatra povećanje vojne pomoći Izraelu.\n“Želimo da budemo sigurni da jedan od naših najbližih saveznika ne samo što može da se odbrani od napada, već može da saradjuje sa nama u odvraćanju terorističkih i drugih pretnji.”\nIzraelsko-palestinski konflikt takodje je dominirao razgovorima u Ovalnoj kancelariji koji su trajali više od dva sata. Obama je osudio nedavne palestinske napade na izraelske civile i pozvao na povratak na stazu ka miru, što je cilj koji je premijer Netanjahu javno podržao.\n"I dalje sam predan viziji mira dve države i dva naroda, ideji demilitarizovane palestinske države koja priznaje jevrejsku državu.”\nPortparol Bele kuće, Džoš Ernest, je Netanjahuov komentar nazvao ohrabrujućim i pozvao na njegovo “dalje sprovodjenje” ali bez velikih očekivanja.\n“Veoma smo otvoreni u pogledu činjenice da je, imajući u vidu dešavanja na obe strane, malo verovatno da će rešenje dve države biti postignuto u narednih 14 meseci. Čak je malo verovatno da će razgovori o rešenju dve države uopšte početi u narednih 14 meseci.”\nIspred Bele kuće u ponedeljak, mala grupa demonstranata okrivila je za zastoj Netanjahua i njegovu politiku prema Palestincima.\n“Da političari nisu tako zastrašeni, odmakli bi se i videli da je moguća koegzistencija različitih religija. Zato bi vredelo truda da pokušamo da uspostavimo mir tako što ćemo ukloniti pogrešnu, lošu vladu u Izraelu”, poručio je Jizroel David Vajs iz organizacije "Jevreji ujedinjeni protiv cionizma"\nDrugi demonstranti pozivali su na okončanje američke vojne pomoći Izraelu.


Najavljeni skupovi podrške u Beču i Pragu - Politika - Dnevni list Danas\nPočetna » Politika » Najavljeni skupovi podrške u Beču i Pragu\nTraži se ostavka Vučića ili parlamentarni izbori sa posebnom komisijom\nNajavljeni skupovi podrške u Beču i Pragu\nSkupovi podrške građanskim protestima u Srbiji biće održan u Beču 23. februara od 15 časova ispred kuće Evropske unije (Haus der Europäischen Union, Wipplingerstrasse 35 1010 Wien), navodi se u saopštenju dostavljenom medija.\n3Piše: P. D. 22. februara 2019. 23.21 Izmenjeno: 23.22\nIstog dana, ali od 18 časova u Pragu, na trgu Václavské námestí biće održan protest podrške svim građanima Srbije u njihovim zahtevima, koji više od dva meseca izlaze na ulice širom zemlje.\n„Pružamo ljudima na ulicama Srbije podršku da nastave borbu protiv tiranije, laži i diktature. Oni su naveli i da zahtevaju od vlasti u Srbiji da im se omogući kao dijaspori da mogu da izlaze i glasaju na slobodnim i fer izborima po svim ambasadama i konzulatima u inostranstvu“, istakli su organizatori skupa podrške u Pragu.\n1 od 5 miliona, Beč, Prag, skupoviBeograd\nProtest „1 od 5 miliona“ u Beogradu: Podrška Obradoviću i svim uzbunjivačima\nObradović: Zahtevi protesta potvrđeni izveštajima Evropske komisije i Fridom Hausa\n23. februara 2019. u 10.28\nKo ih finansira.\n23. februara 2019. u 10.40\nBravo za dijasporu i normalno je da i oni glasaju kao i svi u Srbiji. Svi smo mi građani Srbije ovde ili u svetu.\n23. februara 2019. u 10.54\nNe može te ljude tamo da kupi sitnom dnevnicom!


Španska ministrica: Fond za oporavak EU nije humanitarna organizacija - Biznis Info\nYou are at:Home»Ekonomija»Španska ministrica: Fond za oporavak EU nije humanitarna organizacija\nZajedničko zaduživanje zemalja Evropske unije za finansiranje Fonda za oporavak od ekonomske krize uzrokovane pandemijom COVID-19 nije dobrotvorna organizacija, izjavila je španska ministrica vanjskih poslova Arancha Gonzalez uoči ključnog samita o tom pitanju od 17. do 18. jula.\nSve uključene zemlje doprinijele bi nadoknadi duga, čak i sjeverne zemlje koje nose epitet “štedljivih”, rekla je u ponedjeljak u intervjuu belgijskoj radio stanici RTBF, prenijela je agencija Reuters.\n„Nije to kao da Holandija pruža dobrotvorne usluge Španiji ili Francuskoj“, kazala je Gonzalez. Svaka bi zemlja uzela udio duga proporcionalan njenoj ekonomskoj težini, pojasnila je.\nNjemačka bi tako doprinijela sa 20 posto, Španija 9 posto, a Nizozemska 6 posto.\nPodsjetimo, 27 čelnika Evropske unije trebalo bi se sastati kasnije ove sedmice kako bi pregovarali o sedmogodišnjem budžetu EU i stvaranju poticajnog fonda od 750 milijardi eura koji će biti finansiran kroz zajedničko zaduživanje.\nDvije trećine iznosa će biti realizovano u vidu bespovratnih grantova, a trećina u vidu kredita.\nStvaranje tog fonda suočava sada bogati, štedljivi sjever sa visoko zaduženim zemljama na jugu koje su jače pogođene pandemijom.


Vlasi: Srbija gura Srbe u novu propast\nBivši visoki socijalistički funkcioner sa Kosova Azem Vlasi izjavio je da će Srbija najbolje pomoći kosovskim Srbima ukoliko prizna nezavisnost Kosova i ocenio da aktuelna vlast u Srbiji nastavlja "miloševićevsku" politiku prema Kosovu.\n"Ta politika je apsurdna pa i tragikomična. Milošević, nasilan, grub, bez vizije i mudrosti, stvarno je mislio da može na taj način zadržati Kosovo u Srbiji. I završio je u Hagu. A ovi koji su sada na vlasti u Srbiji, kada je Kosovo u pitanji niti znaju šta pričaju niti šta rade", napisao je Vlasi u autorskom članku za današnji novosadski Dnevnik.\nPrema njegovim rečima, Beograd je "uzbunio" jedan broj Srba na severnom delu Kosova da se barikadama i drugim "odmetničkim metodama" protive normalnoj integraciji u ustavni poredak Kosova.\n"Slagali su te Srbe da će taj deo Kosova pripasti Srbiji. Tako je i Milošević lagao kosovske Srbe pre dvadesetak godina, pa ih nahuškao da na mitinzima traže da Kosovo bude u Srbiji. Rezultat te i takve politike jeste taj da je Kosovo odgurnuo u nezavisnost", kazao je Vlasi.\nOn je podsetio da severno od Ibra ima oko 40 odsto Srba, dok ih u drugim delovima Kosova živi oko 60 odsto i upitao da li u Beogradu znaju da davanjem lažne nade Srbima otvaraju "Pandorinu kutiju".\n"Znaju li da će time lančano podstaći Albance u Preševskoj dolini, kojih tamo ima dvostruko više nego Srba na severu Kosova, da traže pripajanje Kosovu? I kako će se sve to odraziti na stanje u Sandžaku i Vojvodini", kazao je Vlasi.\nOn je rekao da u Beogradu "srećom" ima sve više političara koji trezveno i drugačije od klišea vlasti razmišljaju o novoj realnosti u vezi s Kosovom i o tome javno govore.


"Ajvar" u četvrtak stiže u Užice - Užicka Republika Press\nPosle uspešnog festivalskog života i brojnih prestižnih nagrada domaći film „Ajvar“ od četvrtka 12. decembra biće na repertoaru užičkog bioskopa. Film je dobio odlične kritike na brojnim festivalima pa će domaća publika moći da na velikom platnu pogleda ovo izvanredno ostvarenje rediteljke Ane Marije Rossi.\nFilmska priča prati Vidu i Baneta (Nataša Ninković i Sergej Trifunović), bračni par koji već duže vreme živi u Stokholmu. Imaju uspešne karijere, dovoljno novca za pristojan život i psa, ali nemaju decu. Vida sumnja da Bane u Beogradu ima ljubavnicu, ali o tome ćuti. Dolaze za praznike u Srbiju, gde se u poznatom okruženju odvija uigrana koreografija koja se mnogo puta ponovila u njihovim gastarbajterskim životima. Ovog Uskrsa se taj zid ćutanja ruši…\nNa specijalnim projekcijama 13. decembra u 18 i 20 časova u bioskopu Art Užice, publici će se pokloniti producentkinja Nikolina Vučetić Zečević, rediteljka Ana Maria Rossi, glumac Sergej Trifunović, u ulozi Baneta i glumica Vesna Čipčić u ulozi Vidine mame Sneže.


foto: Facebook Australian Open\nMinistar sporta države Viktorija Martin Pakula rekao je danas da je obavezna vakcinacija protiv korona virusa za učesnike Australijan opena uvedena kako bi se zaštitila zajednica, a ne u cilju ucene prvog tenisera sveta Novaka Djokovića. Organizatori prvog grend slem turnira u sezoni saopštili su da svi učesnici moraju biti vakcinisani, a tu odluku kritikovao je otac prvog igrača sveta, Srdjan Djoković, rekavši da se radi o uceni.\n„Ako ste gostujući strani teniser ili gostujući sportista bilo koje vrste, radi se o vašoj odgovornosti prema zajednici u kojoj ste dočekani. I zbog toga tražimo od medjunarodnih teniskih zvezda da poštuju iste zahteve kao i stanovnici Vikotrije. Ne radi se o uceni, već da osiguramo da će zajednica biti zaštićena“, rekao je Pakula australijanskim medijima, preneo je Skaj.\nDjoković je nedavno rekao da ne želi da otkrije da li se vakcinisao, pošto je to privatna stvar.\n„Želim da bude jasno da se ja zaista nadam da će Novak Djoković biti vakcinisan i da će igrati na Australijan openu. Ali, ako odluči da to ne uradi, to je njegova stvar“, dodao je ministar.\nDjoković je rekorder Australijan opena sa devet titula, uključujući i prošlogodišnju. On sa po 20 grend slem trofeja deli rekord sa Rodžerom Federerom i Rafaelom Nadalom. Prvi teniser sveta nedavno je rekao da nije siguran da li će igrati u januaru u Melburnu i da nije u kontaktu sa organizatorima.\nAustralian Open, Martin Pakula, Novak Đoković, obavezna vakcinacija


Igor Vijatov: Neće biti bega investitora iz autoindustrije - CorD Magazine Igor Vijatov: Neće biti bega investitora iz autoindustrije - CorD Magazine\nIgor Vijatov, direktor Automobilskog klastera Srbije\nNeće biti bega investitora iz autoindustrije\nIako je automobilska industrija u svetu veoma mnogo pogođena Kovid 19, nemamo razloga da verujemo da će se fabrike, delovi velikih svetskih lanaca snabdevača povući iz Srbije\nCelokupna svetska automobilska industrija je bazirana na proizvodnim lancima. Velike fabrike automobila su ranije gledale da u svojim pogonima proizvode što je moguće veći broj delova, ali pre 30-tak godina su promenile sistem rada i preusmerile proizvodnju delova ka svojim dobavljačima. Ovo su uradile radi uštede i povećanja efikasnosti svojih pogona. Na dobavljače je preneta odgovornost za proizvodnju delova, isporuku „just in time“ a u pojedinim slučajevima i na razvoj proizvoda, podsklopova kao i pojedinih sklopova automobila. Radi dodatne uštede, smanjivanja cena automobila i borbe za kupce automobilska industrija i njeni lanci dobavljača su postali globalni. U proizvodnji automobilskih delova učestvuje ceo svet i postoji stalno nadmetanje između zemalja i fabrika da pruže kvalitetne delove po što je moguće nižoj ceni.\nOvakva filozofija proizvodnje i poslovanja se u regularnim vremenima pokazala dobrom ali u doba krize, kao što je kriza sa Covidom19, iskrsli su problemi u smislu da su lanci dobavljača prekinuti. Dodatna nevolja je u tome što pandemija nije zahvatila istovremeno ceo svet, pa da se u nekom vremenskom periodu stalo sa proizvodnjom i nakon toga nastavilo, nego kada se u pojedinim zemljama ili regionima kriza završavala u drugim je tek počinjala i zbog toga je bilo još teže uspostaviti normalan lanac snabdevanja prema fabrikama automobila.\nKoliko brzo će se oporaviti autoindustrija u Evropi u velikoj meri zavisi od volje i mogućnosti građana širom Evrope da kupuju nove automobile\nOno što je dobro je da se po svemu sudeći krizi u Evropi nazire kraj, fabrike automobila počinju da rade, a kako su strogo zavisne od svojih isporučilaca one pokreću i svoje dobavljače da ponovo počnu da proizvode delove.\nSrbija je zemlja u koju su u prethodnom periodu došle velike fabrike koje proizvode automobilske delove, u njima radi veliki broj ljudi, a doprinos BDPu je iz godine u godinu rastao. Zastoj u proizvodnji automobila pre svega u Evropi, a time i zastoj u proizvodnji automobilskih delova u našoj zemlji, će sigurno uticati na ekonomiju Srbije. Tačnije prognoze u vezi sa veličinom pada proizvodnje i prodaje automobila i automobilskih delova ove godine zaista nije lako predvideti i mislim da će to u budućnosti u najvećoj meri zavisiti od volje i mogućnosti građana širom Evrope da kupuju nove automobile.\nZaista nikako ne očekujem da će uslediti beg investitora iz naše zemlje. Da je ovo ovako su nam potvrdili i predstavnici institucije BME – Association Supply Chain Management, Procurement and Logistics, Germany, koji su tokom nedavno održane online konferencije pod nazivom „SEE Automotive Conference 2020“ koju tradicionalno organizuje Automobilski klaster Srbije izneli svoju analizu da se ne očekuje da će veliki proizvođači automobila težiti tome da promene svoje dobavljače.


Naslovna Info Korona virus Nejmar, Di Marija i Paredes pozitivni na koronavirus\nPari Sen Žermen potvrdio je u sredu tri pozitivna slučaja na koronavirus u klubu.\nPari Sen Žermen objavio je u sredu da su tri člana kluba pozitivna na koronavirus na poslednjem testiranju. Dan ranije iz kluba je saopšteno da se sumnja da su dvojica igrača (Di Marija i Paredes) zaraženi koronavirusom i da klub preduzima sve propisane mere.\nL’Ekip na tu vest dodaje saznanje da se radi o trojici fudbalera – Nejamru, Anhelu di Mariji i Leandru Paredesu.\nTrojica fudbalera vratila su se sa odmora sa Ibice i čeka ih najmanje sedam dana karantina.\nPogledaj: Kovid bolnice u Vojvodini vraćaju se u stari režim rada (VIDEO)\nPrethodni tekstProblem sa neprijatnim mirisima u Rumenki (VIDEO)\nSledeći tekstKukuruz ove godine drugi izvozni artikal Srbije


Уобичајене заблуде о вакцинама | Tajmlajn magazin\nUobičajene zablude o vakcinama\nCimaVax EGF, koja se koristi u terapiji adenokarcinoma pluća za usporavanje razvoja kancera i poboljšanje kvaliteta života pacijenata. Uprkos ohrabrujućim vestima o novim istraživanjima u vezi sa vakcinom koje svakodnevno stižu iz raznih medicinskih centara, nekoliko izolovanih događaja u prošlosti i dalje budi sumnju i dovodi u pitanje vakcinaciju kao zdravstveni metod. Ideja imunizacije kao preventivne mere za zaštitu zdravlja je da nauči organizam da se bori protiv bolesti koje ga napadaju. Stoga ne čudi kada je neki naučnici zovu jednim od najvećih uspeha savremene medicine. Razvoj imunologije, nauke koja se bavi pitanjima imunizacije, započeo je otkrićem vakcine protiv velikih boginja (variole) za koju je zaslužan engleski seoski lekar Edvard Džener.\nKratka statistika kaže da je krajem 19. veka od velikih boginja godišnje umiralo oko 400.000 ljudi u Evropi. Do 1977, kada je konačno iskorenjena, ukupan broj bio je između 300 i 500 miliona u svetu. Kada je u pitanju Srbija, takođe je prelaz između dva veka bio najteži, pa je tako, od variole samo 1909. godine umrlo čak 5700 ljudi.\nPrincip na kome se zasniva funkcionisanje imunizacije je jednostavan. Da bi organizam pobedio bolest, mora znati protiv koga se bori. Naš urođeni sistem odbrane, imunitet, nije sposoban da pobedi sve moguće bakterije i viruse koji ga napadaju. Kada dođe do suočavanja sa tim drugim vrstama, potrebno je okrenuti se drugoj opciji, adaptivnom imunom sistemu. On stvara antitela, molekule protiv kojih će telo naučiti da se brani. Pri samoj vakcinaciji, u telo se unosi određena količina oslabljenih ili mrtvih bakterija ili virusa, dovoljno jakih tek da se stvore antitela i da pri sledećem kontaktu organizam ume da ih prepozna i pobedi. Ali, koje su danas posledice pogrešnih interpretacija i pseudonaučnih istraživanja koja su dovela do širenja epidemije sumnje?\nIako su mnogi važni naučni rezultati tog doba potpuno zaboravljeni, posledice jednog netačnog istraživanja iz oblasti imunologije objavljenog 1998. godine i dalje su gotovo opipljive. Britanski lekar Endru Vejkfild je u časopisu The Lancet objavio članak kojim pokazuje povezanost autističnih oboljenja i MMR vakcine protiv malih boginja, zaušaka i rubeola, koju dobijaju deca nakon navršene prve godine života. To je živa vakcina napravljena od oslabljenih ćelija virusa. Ova vest izazvala je velike reakcije javnosti. Ubrzo su sprovedene brojne provere Vejkfildovih navoda i ustanovljene su grube etičke greške pri istraživanju. Studija nije imala dobar uzorak, statistika nije bila validna, a štetne posledice koje su usledile nakon objavljivanja bile su nepopravljive. Čak i danas četvrtina američkih roditelja veruje u istinitost ove tvrdnje, iako je nakon praćenja 15 miliona vakcinisane dece krajnji zaključak da ne postoji nikakva zavisnost između sadržine ove vakcine i bolesti autizma. Uz to, iz studija se zaključuje da je porast autistične dece zaista u porastu od 2008. godine, međutim, vakcine su u upotrebi još od davne 1961, pa je nemoguće dovesti ih u vezu. Takođe su bolesti poput difterije i dečje paralize bile realnost koja je izazivala trajne invaliditete ili dovodila do smrti obolelih. Smrtnost pacijenata kod kojih je u 18. veku dijagnostikovana difterija bila je 50 odsto. Uz poboljšanje nege i lečenja, do 20. veka procenat se smanjio na deset odsto, sve dok uvođenjem imunizacije difterija nije gotovo nestala. U Srbiji, poslednji slučaj dečje paralize zabeležen je 1962. godine, a vakcinacija je započeta samo godinu dana ranije.\nNajčešće posledice vakcine su blago povišena temperatura ili osip koji nestanu nakon nekoliko dana. U većini slučajeva najgore što se može desiti je da dođe do alergijske reakcije. Razvojem medicine i nauke lekovi su usavršeni. Loš glas prati vakcinaciju zbog slučajeva poput polio vakcine koja je 1994. zamenjena novom, razvijenijom verzijom. Ranije je ova vakcina protiv dečje paralize sadržala oslabljene ćelije živog virusa, zbog čega je jedna od 2,4 miliona osoba zapravo dobila ovu bolest umesto da stvori otpornost. Međutim, od 1994. ova vakcina sadrži mrtve ćelije virusa. Zasigurno je da uvek postoji šansa da se određene kontraindikacije pojave, ali svetski stručnjaci tvrde da je taj procenat značajno manji u odnosu na šansu da se nevakcinisana osoba zarazi opasnom bolešću. U jedinici za imunizaciju u Beogradu broj registrovanih neželjenih reakcija je između 60 i 80 godišnje. U poslednjih 18 godina zabeležen je samo jedan slučaj akutne paralize koja je povezana sa vakcinacijom protiv dečje paralize. Takođe je, u toku epidemije pandemijskog gripa, jedan slučaj zabeležen kao teži, iako nije ostavio trajne posledice.\nMnoge veoma opasne bolesti su skoro iskorenjene zahvaljujući modernim metodama i razvoju medicine. Međutim, ljudi ponekad zaborave da ti opaki i često smrtonosni virusi nisu nestali, već smo mi zahvaljujući vakcinama postali otporniji na njih. Koliko se rubeole, male boginje i slične bolesti brzo vraćaju i šire svedoče podaci iz SAD. Prema njima se poslednjih godina u ovoj državi pojavljuje sve više slučajeva dece koja su zaražena ovim virusima. Nevakcinisana deca ne predstavljaju rizik samo po sebe, već i po svoju okolinu. Najranjiviji su članovi njihovih porodica i osobe sa kojima su često u kontaktu, jer se efikasnost imunosti izazvane vakcinom smanjuje sa godinama. Stariji ljudi su najranjiviji i opasnost od kontakta sa nevakcinisanom decom je najveća za njih. Još jedan od mitova koji nema realne osnove je da preveliki broj vakcina može naškoditi detetu. Američka Pedijatrijska akademija je objavila razne dokumente sa objašnjenjima o dozama virusa i bakterija koje su sadržane u vakcinama. Prema mišljenju stručnjaka ove institucije, doza koju dete dobije kroz vakcinu je potpuno mizerna u odnosu na bakterije i viruse kojima je okruženo svakodnevno.\nČinjenica da je neko vakcinisan ne znači da ne može da prenese virus. Dodatno otežavajuća okolnost za one koji u ovaj mit veruju je rastuće nepoverenje u modernu medicinu što vodi do sve većeg broja nezaštićene dece. U najrazvijenijim zemljama poput Holandije, čak 95 procenata stanovništva bira da vakciniše svoju decu. Slovenija je među članicama EU koje su primenile znatno striktniju politiku kada je u pitanju zdravlje onih koji ne mogu samostalno da odlučuju. Vakcinacija je u ovoj zemlji zakonom obavezna i roditelji ne mogu da odbiju da vakcinišu decu ni iz religijskih razloga. Razlog za ovakve propise će mnogi pseudo naučnici protumačiti na već poznat neargumentovan način i verovatno kreirati teorije zavere. Istina se zapravo krije u neprijatnom iskustvu koje je devedesetih godina imala Rusija. Naime, slična situacija koja se u Srbiji poslednjih godina dešava je već viđena. Krajem dvadesetog veka ruska javnost je uživala veliko nepoverenje u vakcine i metode ovakve odbrane od bolesti. Zbog veoma niskog procenta vakcinisane dece, epidemije su počele nekontrolisano da se šire. Vlada je preduzela hitne mere edukacije, treninga i jake medijske kampanje u cilju informisanja naroda o značaju vakcina. Do 1997. stopa vakcinisane dece je podignuta na više 98 odsto, a mnoge svetske vlade su nakon ovoga uvele strože mere. Izvor: Elementarijum Autori: Slađana Šimrak i Jelena Branković]]>\n« Tajmlajn magazin – epizoda 006\nMeđunarodni dan retkih bolesti »


8. oktobar 2015. Delegacija Parlamentarnog odbora za stabilizaciju i pridruživanje Evropske unije i Srbije u Strazburu\nTokom dvodnevnih razgovora u Evropskom parlamentu, poslanici Narodne skupštine i Evropskog parlamenta razmenili su mišljenja o stanju pristupnih pregovora i odnosima Evropske unije i Srbije, pripremama Srbije za otvaranje pregovora o poglavljima, dijalogu o normalizaciji odnosa Beograda i Prištine, izbegličkoj krizi sa kojom se suočava Srbija i zemlje članice EU, usaglašavanju spoljne i bezbednosne politike, politici zapošljavanja i smanjenju zaposlenih u javnom sektoru, zaštiti osnovnih prava i sloboda, uključujući slobodu medija i prava manjina.\nU razgovoru sa narodnim poslanicima, članovi Evropskog parlamenta posebno su istakli vidljiv i značajan napredak koji je Srbija ostvarila u pregovorima o pristupanju Evropskoj uniji, regionalnoj saradnji, i poslednjoj rundi pregovora i dogovorima postignutim u dijalogu o normalizaciji odnosa Beograda i Prištine. Svi članovi zajedničkog Odbora, u više navrata, apelovali su na Savet Evropske unije i zemlje članice da se do kraja godine otvore prva pregovaračka poglavlja sa Srbijom s obzirom da ne postoji niti jedna obaveza koja nije ispunjena od strane Vlade i svih institucija Republike Srbije. Oni su izrazili uverenje da će se na narednom sastanku zajedničkog Parlamentarnog odbora u martu, u Beogradu, ozbiljno razgovarati na teme od značaja za već otvorena pojedinačna poglavlja u procesu pristupanja Evropskoj uniji.\nPosebna tema razgovora bila je aktuelna izbeglička kriza sa kojom se suočava Srbija, zemlje članice Evropske unije i druge zemlje u okruženju. Članovi zajedničkog Odbora pozdravili su spremnost EU da obezbedi brzu i efikasnu humanitarnu i finansijsku pomoć Srbiji kako bi joj pomogla da se izbori sa stalnim izbegličkim pritiscima i u više navrata apelovali na države članice EU da pristupe rešavanju aktuelne izbegličke krize, na koordinisan način i uz potpuno uključivanje zemalja koje su u procesu pridruživanja, a koje su pogođene velikim prilivom izbeglica. Članovi su izrazili zahvalnost za brzu humanitarnu reakciju Srbije i značajne aktivnosti preduzete da bi se obezbedila najbolja moguća skloništa za hiljade izbeglica na njenoj teritoriji. Zaključili su da se Srbija, njene vlasti i građani, ponela izuzetno humano i odgovorno, poštujući ljudska prava i obezbeđujući najbolje moguće uslove za izbeglice sa ratom ugroženih područja. Izrazili su uverenje da će biti pronađeno zajedničko rešenje za ovo veliko pitanje i probleme koji se mogu očekivati u budućnosti.\nKopredsedavajući Orlić i Šoltes saglasili su se da je sastanak protekao u više nego prijateljskoj atmosferi, konstruktivnoj debati i kvalitetnim zaključcima. Oni su istakli da je veoma važno što je Zajednički odbor na kraju sastanka usvojio Deklaraciju i preporuke u kojima su, na obostrano zadovoljstvo, istaknuta postignuća Srbije i standardi neophodni za proces evropskih integracija. Istaknuto je snažno opredeljenje dva partnera da se uputi jasna poruka Savetu Evropske unije i zemljama članicama da se do kraja godine otvore prva pregovaračka poglavlja sa Srbijom s obzirom da su sve institucije Republike Srbije ispunile sve predviđene i preuzete obaveze. Oni su izrazili uverenje da će se na narednom sastanku zajedničkog Parlamentarnog odbora ozbiljno razgovarati na teme od značaja za već otvorena pojedinačna poglavlja u procesu pristupanja Evropskoj uniji i zaključili da je uspostavljanje temeljnog sistema vrednosti, zasnovanog na principima koje visoko poštuju obe strane, primarni zajednički cilj.\nDeklaraciju i preporuke možete preuzeti ovde.


Kozmetika – Trident - stomatološka ordinacija\nKozmetika u stomatologiji retko kada predstavlja samo šminku. Polako pređite jezikom preko površine vaših zuba. Da li osećate taj vlaknasti film preko zuba? To je plak. On sadrži stotine hiljada bakterija koje izazivaju karijes i oboljenje desni.\nPlak iritira desni izazivajući zapaljensku reakciju koja za posledicu ima upalu desni što vodi u oboljenje zvano parodontopatija (paradentoza), koja za krajnji rezultat ima stradanje potpornog aparata zuba, rasklaćivanje i gubitak zuba, iako su naizgled zdravi.\nRedovno uklanjanje kamenca omogućava normalnu funkciju potpornog aparata zuba i sprečava upalu desni.\nPoliranje i peskarenje zuba omogućiće da se sa vaših zuba skinu prebojene naslage, tako vaši zubi vracaju svoj prirodni sjaj i prirodnu boju.\nIzbeljivanje zuba je pokušaj da se hemijskim preparatima ili laserom postigne svetlija nijansa od one koja je prirodno data vašim zubima. Uz upotrebu hemijskih preparata, postoje i lampe uz pomoć čije svetlosti preparat brže deluje na zube. Laser je u odnosu na svetlosne lampe daleko bolji I učinkovitiji.Veoma je važno da znate da većina ordinacija ne koristi laser već se radi o svetlosnim lampama. Laser koji koristimo, oslobođenu energiju šalje do specifičnih čestica u gelu za izbeljivanje koje aktiviraju reakciju mnogo brže nego svetlosni sistemi. Upravo ovo jeste razlog što je lasersko izbeljivanje vremenski znatno kraće a samim tim je rizik od osetljivosti zuba i bolnih propratnih efekata umanjen. Isti laser svakodnevno koristimo za lečenje kanala zuba, hirurške intervencije kao što su gingivektomija, produženje kliničke krune, frenektomije i sve to bez potrebe da se rana ušiva. Svetlosne lampe osim beljenja zuba nemaju ovu mogućnost.


Obama spreman da sarađuje sa Putinom - 02.10.2015, Sputnik Srbija\nObama spreman da sarađuje sa Putinom\nPredsednik SAD Barak Obama je izjavio da je spreman da radi sa predsednikom Rusije Vladimirom Putinom na političkoj transformaciji Sirije. 02.10.2015, Sputnik Srbija\npolitika, vesti, svet, sirija, vladimir putin, barak obama\n22:59 02.10.2015 (Osveženo: 16:19 05.10.2015)\nPredsednik SAD Barak Obama je izjavio da je spreman da radi sa predsednikom Rusije Vladimirom Putinom na političkoj transformaciji Sirije.\n1 Oktobar 2015, 22:03\n„Rekao sam mu (Putinu) da sam spreman da radim sa njim, ako želi da bude posrednik u političkom rešenju u Siriji“, rekao je Obama.\nPrema rečima američkog predsednika, on i predsednik Rusije se razlikuju u stavu prema teroristima Islamske države i pripadnicima sunitskih formacija koje SAD smatra „umerenom opozicijom“.\n„On ne pravi razliku između Islamske države i umerene sunitske opozicije… To je recept za katastrofu i ja ga odbacujem“, smatra Obama.\n„Napadi na umerenu opoziciju koje preduzima Rusije će biti kontraproduktivni. Oni nas udaljavaju i ne vode ka razrešenju konflikta koje svi tražimo“, dodao je on.\nPredsednik SAD je izjavio da predsednik Sirije Bašar el Asad, po njegovom mišljenju, ostaje na vlasti samo zbog podrške Rusije i Irana.\n„Pokušaji Rusije i Irana da podrže Asada i umire stanovništvo samo će im stvoriti probleme“, rekao je Obama.\n„Nećemo sarađivati sa ruskom kampanjom samo da bismo pokušali da uništimo svakog kome je ponašanje Asada dosadilo i kome izaziva gađenje… Mi odbacujemo teoriju Rusije da je svako ko je protiv Asada — terorista. Mislimo da je ta teorija gubitnička“, rekao je Obama.\nPredsednik Rusije Vladimir Putin više puta je saopštio da je Rusija spremna da vodi informacionu koordinaciju i da nastavi da traži rešenje za sirijski problem zajedno sa svim zainteresovanim zemljama. Predsednik je posebno naglasio da operaciju u Siriji izvode ruske Vojno-vazdušne snage u strogom skladu sa principima međunarodnog prava i na molbu sirijskog rukovodstva.


Selidbe Grocka - Prevoz i selidbe Beograd\nPrevoz i selidbe Beograd » Selidbe Grocka\nSelidbe Grocka – Ova opština se nalazi na samom obodu Beograda, daleko od gradske gužve, saobraćaja i buke, pa može biti idealno mesto za život vas i vaše porodice, ukoliko želite da imate malo mira i tišine.\nJedini problem u celoj priči može biti selidba, s obzirom da je Grocka udaljena od centra grada prilično, a ukoliko nemate dovoljno veliko transportno sredstvo da sve stvari preselite odjednom, selidba može da bude vrlo stresna i naporna za vas.\nUkoliko ne želite da gubite svoje vreme, ako nećete da trošite novca i novca na selidbu do Grocke u više desetina tura, ako ne želite da vas glava boli danima i da vam nervi budu kontantno napeti, mi možemo da vam ponudimo rešenje koje je za vas najbolje.\nMi možemo da vam ponudimo naše usluge.\nNaša agencija može da vam organizuje celokupnu selidbu iz bilo kog dela grada u Grocku, ili iz Grocke u bilo koji drugi deo grada, ali veoma brzo i efikasno, da vi nećete ni biti svesni da ste se preselili.\nOrganizovanjem selidbi se bavimo jako dugo, tako da imamo dosta iskustva u ovoj oblasti, koje nas preporučuje kao vrlo pouzdanog poslovnog partnera za vas.\nNama je uvek cilj da naši klijenti budu zadovoljni, da ih poštedimo bespotrebnog stresa i da nakon obavljene selidbe mogu da uživaju u svom novom domu.\nPored toga, možemo da organizujemo i besplatnu procenu selidbe, ako želite da znate koliko će vas na kraju selidba koštati i koliko će trajati, tako da odmah na samom početku možete da imate sve potrebne informacije na osnovu kojih ćete moći da planirate dalje korake.\nTim naših stručnjaka je svih dana u godini vama na raspolaganju, kako bismo mogli u svakom trenutku da vam pomognemo u vezi sa selidbom, koja nije nimalo jednostavan posao.\nJoš ukoliko je u pitanju neki udaljeniji deo grada, kao što je Grocka, to dodatno može da iskomplikuje situaciju.\nMeđutim, za nas ne postoji nemoguće, za nas nema prepreka, već samo izazova koje smo do sada mogli uspešno da savladamo i pomognemo hiljadama zadovoljnih klijenata.\nVerujte da se nećete pokajati, pozovite nas što pre i naša saradnja može da počne.


Par posmatra kretanje indeksa na berzi u Tokiju\nDolar izgubio na vrednosti zbog straha da bi prvi prestanak rada američke vlade u poslednjih 17 godina mogao da oteža rast američke ekonomije...\nSvetske berze mirno su reagovale na delimično zatvaranje američke vlade.\nU Aziji, vodeći indeksi imali su mešoviti učinak, dok su ključni evropski indeksi, na berzama u Frankfurtu i Parizu ostvarili napredak veći od jednog procenta svoje vrednosti.\nDolar je izgubio na vrednosti u odnosu na druge svetske monete, zbog straha da bi prvi prestanak rada američke vlade u poslednjih 17 godina mogao da oteža ionako usporeni rast najveće svetske ekonomije.\nJedna kompanija koja se bavi istraživanjem tržišta procenila je da bi prestanak rada brojnih agencija federalne vlade mogao da košta američku ekonomiju najmanje 300 miliona dolara dnevno.\nAnalitičari smatraju da bi u slučaju da ova blokada vlade potraje nekoliko dana efekti na ekonomski rast bili relativno mali, ali bi situacija mogla da se pogorša znatno, u slučaju da se prekid rada oduži.\nMeđutim, svetska tržišta su po svemu sudeći mnogo više zabrinuta u vezi sa činjenicom da će SAD uskoro dostići limit kada je reč o sumi koju po zakonu smeju da pozamljuju, koja trenutno iznosi 16.700 milijardi.\nOčekuje se da će ta suma biti dostignuta 17. oktobra i ukoliko Bela kuća i Konges do tada ne postignu dogovor o njenom povećanju, zemlja više neće imati sredstava da plaća svoje dugove, što bi bilo prvi put u istoriji.\nBrojni analitičari veruju da bi to izazavalo haos na svetskim berzama, ali svi oni takođe veruju da Vašington nije toliko neodgovoran da bi dozvolio da se tako nešto dogodi.


NovaEnergija.net » Troje srpskih učenika među pet najboljih u svetu! Troje srpskih učenika među pet najboljih u svetu! – NovaEnergija.net\nTroje srpskih učenika među pet najboljih u svetu!\nwritten by Jelena Jovičić June 7, 2017\n“Sve vreme sve što radim, radim da bih upisala Oksford i onako baš sam želela to da dobijem i mnogo sam verovala u sebe i onako baš mi je drago što se na kraju taj trud isplatio“, kaže Katarina Petrović.\n“Bila sma jako sigurna u sebe i kad sam otišla na prijemni znala sam da ću ga uraditi fenomenalno i jesam ga uradila jako dobro tako da nije me iznenadilo što su me zvali na intervju ja sma to toliko očekivala da sam ranije izvadila i vizu“, navodi Milena Vuletić.\n“Volela bih da izgradim dosta iskustva da imam lepu karijeru i da jednog dana se vratim u Srbiju da malo poboljšam situaciju ako budem u stanju“, kaže Milena.\n“Sve je vrlo neizvesno i to mi se donekle i sviđa zato što su mi svi horizonti trenutno otvoreni“, navodi Katarina.\n“Veliko je pitanje da li će se neko od njih vratiti ovde a sjajno bi bilo da oni svojim velikim znanjem talentom koji će usavršiti na Oksfordu i Kembridžu da mogu posle toga da se vrate u našu zemlju i da svi nekako imamo koristi od toga“, ističe Srđan Ognjanović, direktor Matematičke gimazije.\n“To je tuđa sreća mi treba da stvorimo uslove da oni mogu da odu da budu stipendirani od naše države a ne o stipendiji tih univerziteta i država jer su oni njihova sreća da ponovim ali mi nismo još dovoljno ekonomski jaka zemlja da to sve lako obećamo i učinimo“, naglašava Mladen Šarčević, ministar prosvete.\nTroje srpskih učenika među pet najboljih u svetu! was last modified: June 6th, 2017 by Jelena Jovičić\nkatarina petrovićMilena Vuletićnajbolji na svetuOksfordstipendijetop\nTri mejla koja su izvanredne lekcije o rukovodstvu!\nNajveći rival bitkoina porastao za 3.000 odsto ove godine!\nTurizam, moda i digital: Srpski dan mode...\n5 činjenica o sreći koje smo naučili...\nGledanje serija “u komadu” štetno po zdravlje\nOva aplikacija sakuplja izmet vašeg psa umesto...


Može li stvarno "i Rusija i EU"? - Serbinfo.ch\nHome EU Može li stvarno “i Rusija i EU”?\nMože li stvarno “i Rusija i EU”?\n19. juna 2014. Modified date: 10. maja 2015.\nBEOGRAD — Politika “i EU i Rusija”, koju Srbija zastupa u delikatnoj situaciji izazvanoj krizom u Ukrajini, neće moći još dugo da se brani, smatraju sagovornici Tanjuga. Oni istuču da je, s druge strane, opredeljenje Srbije za članstvo u EU nedvosmisleno, zbog čega ne očekuju veći pritisak s bilo koje strane.\nDirektor fondacije Konrad Adenauer u Beogradu Henri Bone uveren je da se bliži trenutak da Beograd prekine da insistira na neopredeljenosti i šalje neodređene signale, a profesor FPN Predrag Simić smatra da će spoljna politika Srbije uskoro biti na velikom iskušenju zbog sve oštrije podele između SAD i Rusije, posebno u vezi s ukrajinskom krizom.\nProfesor FPN Ivo Visković čak napominje da su srpska diplomatija i državno rukovodstvo i više nego zreli da se snađu u korist Srbije u svakoj eventualnoj situaciji u kojoj bi se tražilo da se opredele.\nBone je u izjavi Tanjugu rekao da neutralnost Srbiji omogućava veliki potencijal u rešavanju ukrajinske krize, ali da više neće biti moguće slati takve signale.\n“Srbija ima dobar odnos sa Rusijom, koji može da upotrebi u razgovorima sa Moskvom kako bi se popravio odnos istoka i zapada. Pitanje predsedavanja u OEBS-u u rešavanju ukrajinske krize zahteva mnogo diplomatske veštine i mislim da slanje neodređenih signala više nije moguće. Beograd bi trebalo da zauzme jasan i transparentan stav za sve učesnike”, smatra Bone.\nOn je dodao i da Srbija ima dovoljno vremena da se pripremi za predsedavanje OEBS-om i da pronađe pravu strategiju.\nSimić neutralnost Srbije tokom predsedavanja OEBS-om vidi kao prednost i podseća na primer Švajcarske, koja sada predsedava i kao neutralna “na kreativan način pokušava da prevaziđe sve oštriju podelu između Rusije i Sjedinjenih Američkih Država”.\nSimić stoga navodi da bi Srbija kad preuzme predsedavanje OEBS-om trebalo da u saradnji sa Švajcarskom nastavi s takvim konceptom, dodajući da mu se čini da je to i ono što Srbija želi.\n“Samo predsedavanje OEBS-om neće biti toliko kritično za Srbiju i njena neutralna pozicija može da bude određena prednost”, smatra Simić, dok, s druge strane, blizak odnos s Rusijom može da otvori izvesne sumnje u Briselu i Vašingtonu, posebno s obzirom da Srbiji kao kandidatu za EU predstoji otvaranje prvih poglavlja u pregovorima, ali i donatorska konferencija.\n“Čini mi se da je upozorenje te vrste stiglo iz Vašingtona samo dan pre dolaska ruskog ministra spoljnih poslova u Beograd i to u vidu pisma američkog potpredsednika Džozefa Bajdena, koji je premijeru Srbije čestitao dva meseca od formiranja vlade, ali i uputio niz poruka koje se mogu protumačiti kao upozorenje SAD da Srbija u OEBS-u i generalno bude svrstana uz Evropsku uniju, da bude kandidat za primer”, rekao je Simić.\nOn zato smatra da bi za Srbiju u ovom trenutku najbolje bilo da se ugleda na Nemačku i njen odnos prema ukrajinskoj krizi i Rusiji.\n“Svrstavanje uz Rusiju bi značilo pogoršavanje odnosa sa zapadom i mislim da je to bio glavni motiv posete premijera Vučića Angeli Merkel, jer je time Srbiji ostavljen manevarski prostor, s obzirom da ni Nemačka nije spremna da ide do kraja u sankcijama protiv Rusije i nastoji da zadrži svoje odnose”, rekao je Simić podvukavši da je u ovom trenutku Berlin jedina adresa na kojoj Srbija može dobiti dobar savet.\nProfesor na Fakultetu političkih nauka Ivo Visković smatra da je pitanje opredeljenja Srbije da li će na istok ili zapad veštačko pitanje, koje je samo formalno osnovano, s obzirom da se Srbija već opredelila za put ka EU.\n“Posle svih izjava naših zvaničnika o EU kao primarnom cilju zaista bi teško bilo napraviti zaokret, izuzev ako bismo bili dovedeni u situaciju da moramo da ga pravimo. Većina političkih stranaka, političkih lidera i građana jeste za pridruživanje Evropskoj uniji i u tom smislu sigurno da, kada je reč o prioritetima, nećemo praviti nikakav bitniji zaokret”, rekao je Visković za Tanjug.\nOn je dodao i da ne očekuje od SAD i Rusije da zloupotrebe poziciju supersile za uticaj na Srbiju tokom njenog predsedavanja OEBS-om.\n“Ne očekujem da će SAD i Rusija pokušavati da zloupotrebe poziciju supersile da bi na nas vršili pritisak i da nas ucene da radimo za njih. To se nikada ne očekuje od predsedavajućeg OEBS-a, a pritom, mi smo kopredsedavajući, zajedno sa Švajcarskom. Tako da je teško vršiti uticaj i na nas i na Švajcarsku da bismo progurali neki poseban partikularni interes”, rekao je Visković.\nTakođe, srpska diplomatija i državno rukovodstvo, ističe Visković, i više su nego zreli da se snađu u korist Srbije u eventualnoj situaciji koja bi ih postavila u takvu poziciju.\nOn je dodao i da Rusija zna da je Srbija okrenuta EU i da njoj problem ne predstavlja članstvo Srbije u toj zajednici već u NATO alijansi.\n“Rusija to već zna i javno je izjavila da nema ništa protiv Srbije u EU, jer bi onda imala jednog prijatelja unutar nje. I to nije za Rusiju sporno, za nju je problematičan odnos Srbije sa NATO. Ona to ne želi, jer ona NATO vidi kao problem, a ne Evropsku uniju. I u tom smislu mislim da zaista nema nikakvih pritisaka niti bojazni sa ruske strane na Srbiju u vezi sa ulaskom Srbije u EU”, rekao je Visković.\nGeneralna sekretarka Evropskog pokreta u Srbiji Maja Bobić takođe smatra da se Srbija već opredelila između istoka i zapada i da želja Srbije da bude punopravni član EU predstavlja vrstu spoljnopolitičkog i vrednosnog opredeljenja.\n“Tu prosto nema dileme i ne vidim u ovom momentu da postoji drugi integracioni proces koji je značajniji u strateškom smislu od ovog procesa. S druge strane to ne isključuje ekonomsku i drugu saradnju sa zemljama koje nisu članice EU. U tom smislu neke zemlje članice EU imaju veoma razvijene ekonomske odnose sa Rusijom”, rekla je Bobić za Tanjug istakvši da je jasno opredeljenje Srbije put u EU.\nPrevious articleSwisscoy, na Kosovu do kraja 2017\nNext articleOtvaranje vrata Švajcarske


Ryanair želi još Boeinga 737 MAX | Avio Press\nIzvršni direktor Ryanair grupe Michael O’Leary je u intervjuu za Mail on Sunday rekao da njegova kompanija razmišlja o nabavci 100 Boeinga 737 MAX u verziji -10. CEO niskotarifne avio-kompanije kaže da bi isporuke tih aviona krenule 2026. godine ukoliko Ryanair odluči da ih nabavi. Boeing 737 MAX-10 je letelica sa najvećim putničkim kapacitetom u MAX porodici a United Airlines je najveći naručilac tog aviona. O’Leary poručuje da bi ugovor o kupovini ovih aviona mogao biti potpisati već krajem ove godine.\nUprkos velikom interesovanju Ryanair-a za kupovinu 100 letelica, izvršni direktor naglašava da je kompanija veoma frustrirana zbog kašnjenja isporuka već naručenih aviona. Najnoviji problemi sa elektronikom na Boeingu 737 MAX su još jednom odložili isporuke MAX-8200 aviona koji su već odavno trebali da se nađu u Ryanair-ovoj floti.


Francuska šalje tenkove i vojnike na granicu sa Rusijom - Sputnjik Srbija\n07:23 19.04.2019 (osveženo 09:04 19.04.2019) Preuzmite kraći link\nKako se navodi, vojnici i tehnika će biti dislocirani u gradu Tapi koji se nalazi samo 149 kilometara od ruske granice.\nFrancuska vojska će se nalaziti u Estoniji u okviru misije NATO-a, radi jačanja vojnog prisustva alijanse u baltičkim državama i Poljskoj.\nMoskva poslednjih godina upozorava na pojačanu aktivnost NATO-a u blizini ruskih granica. NATO to objašnjava „obuzdavanjem ruske agresije“. Moskva je više puta saopštila da je zabrinuta zbog povećanja snaga Alijanse u Evropi. Kremlj je ranije saopštio da Rusija nikome nije pretnja, ali da neće zanemariti akcije koje su potencijalno opasne po njene interese.


Crna Gora postala 185. članica međunarodnih finansijskih institucija\nCrna Gora je protokolarnim potpisivanjem pristupnih dokumenata postala 185. članica Međunarodnog monetarnog fonda i Svjetske banke.\nPredjsednik Savjeta Centralne banke Crne Gore Ljubiša Krgović i ministar finansija Igor Lukšić potpisali su danas originale statuta i konvencija MMF-a i članica Svjetske banke.\nKrgović će obavljati funkciju guvernera u MMF-u, dok će ministar Lukšić biti guverner u Svjetskoj banci.\nU izjavi za Glas Amerike, ministar finansija Crne Gore ističe da je pristupanje MMF-u i Svjetskoj banci “istorijski dan za Crnu Goru” i da će u različlitiim direktnim aranžmanima sa tim međunarodnim institucijama, vlada pokušati da omogući bolji životni standard stanovništvu.\nSvjetska banka je u međuvremenu saopštila da, u saradnji sa nadležnim crnogorskim institucijama i partnerima, priprema novu četvorogodišnju strategiju za Crnu Goru, koja će najvjerovatnije biti završena polovinom ove godine.\nFokus strategije biće pružanje podrške Crnoj Gori na putu integracije u Evropsku uniju, u promociji razvoja i zapošljavanja, izgradnji infrastrukture i poboljšanju usluga u zdravstvu i obrazovanju.\nDirektor MMF za Evropu, Amerikanac Majkl Depler, kazao je da će, od danas, i u direktnoj komunikaciji, svjetska monetarna institucija nastaviti da podržava razvoj i refome u Crnoj Gori.\nŽelimo da Crnu Goru integrišemo u svijet, a to se upravo postiže članstvom u jednoj univerzalnoj globalnoj instituciji kakva je MMF, kaže za Glas Amerike Majkl Depler i dodaje kako je generalna orijentacija Crne Gore – njena otvorenost, veoma je važna za uspjeh u modernom dobu.\nOsim članstva u MMF i Svjetskoj Banci, Crna Gora je danas pristupila i Međunarodnom udruženju za razvoj (IDA), Međunarodnoj finansijskoj korporaciji (IFC) i Agenciji za osiguranje multilateralnih investicija (MIGA).\nKrgović: Veći kredibilitet i nove strateške investicije\nČlanstvo u međunarodnim svjetskim institucijama doprinijeće privlačenju novih strateških investicija, a time će indirektno povećati kredibilitet i kreditni rejting Crne Gore, rekao je gostujući u našoj TV emisiji Otvoreni studio, predsjednik Savjeta Centralne banke Crne Gore. Ljubiša Krgivić, guverner Crne Gore u MMF-u, kaže i da vlada ne planira takozvane stend baj aranžmane sa MMF-om\n“Vlada Crne Gore planira da odmah krene u zaključenje jednog dvogodišnjeg aranžmana sa MMF-om. To bi bio jedan nefinansijski aranžman, koji bi bio povezan sa ispunjenjem određenih ekonomsikih politika. Ispunjenjem tih obećanja upravo će se povećati naš međunarodni kredinbilitet. ja očekuje da će se tak aranžman sklopiti vrlo brzo, moguće i do kraja prvog kvartala ove godine”, kaže Krgović.\nČlantsvo u MMF, kažu ekonomski analitičari, nosi i određene rizike poput ekonomskog disciplinovanja države. Na pitanje koliko je tu istine i da li vidi potrebu za većom finansijskom disciplinom u Crnoj Gori, Krgović “kaže da iako takvi rizici postoje, mnogo su manji neko kada su u pitanju neke veće države koje imaju sopstvenu valutu”.\n“Ovakvim valutnim aranžmanom, aranžmanom pune valutne substitucije, mi smo praktično sami sebi nametnuli određena ograničenja. Pored toga, Crna Gora se obavezala da će voditi politiku niskog ili praktično bez budžetskog deficita,a takođe kad je u pitanju nivo javnog duga, ići ćemo na postepeno smanjenje.


BRZA REAKCIJA NA ZAPOŠLJAVANJE KADROVA NAŠE STRANKE: 'Nepotizam je pravo lice Fortine vlade' | Slobodna Bosna\nZapošljavanje Ene Avdibegović, sestre zastupnice Naše stranke u SKS Neire Dizdarević, u KJKP «Rad» predstavlja prvorazredni korupcijski i nepotistički skandal, te još jedan u nizu postupaka kojima Fortina vlada pokazuje svoje pravo lice.\nČinjenica je da je sva procedura oko zapošljavanja sestre zastupnice Dizdarević provedena, nakon što je za v. d. direktoricu KJKP Rad imenovana Vera Arnautović kao kadar «Naše stranke».\nZapošljvanje sestre kantonalne zastupnice, na poziciju u javnom preduzeću, koja donosi 1.578,60 KM mjesečne plate, samo na temelju njenih rodbinskih i stranačkih veza, predstavlja ogroman korupcijski skandal i zloupotrebu javnih resursa.\nKlub zastupnika Stranke demokratske akcije (SDA) u Skupštini Kantona Sarajevo poziva resornog ministra komunalne privrede i infrastrukture Srđana Mandića da podnese ostavku.\nTakođer, pozivamo i dio predstavnika međunarodne zajednice koji su do sada pružali podršku Vladi Kantona Sarajevo da daju svoj komentar na ovaj slučaj.


Poslije odlične organizacije Balkanskog šampionata u Trebinju prije desetak dana zahvaljujući čelnim ljudima grada Trebinja i prvog čovjeka balkanskog biciklizma Vladimira Kuvalje, direktor najznačajnijih trka na području Bosne i Hercegovine i Srbije, sa razlogom je u posjeti Šapcu.\nU aprilu nas očekuje 14. izdanje trke "Beograd – Banjaluka", a Šabac je u prethodnoj izdanjima bio konstantno na ruti jedne od najpriznatijih i najkvalitetnijih trka u ovim prostorima, međutim nikada kao etapno mjesto.\nKuvaljinom zaslugom, trka "Beograd – Banjaluka" je ušla u prvu kategoriju Svjetske biciklističke federacije i sa početna dva dana, produžena je na četiri dana i četiri etape koliko je voženo ove godine od Beograda preko Vlasenice, Bijeljine, Zvornika, Brčkog, Teslić, Laktaša, sve do Banjaluke. Međutim, u svojim ambicioznim projektima, Kuvalja ostavlja mogućnost za dalje napredovanje same trke "Beograd – Banjaluka" i obilazi sve gradove i okruge koji bi na trasi trke bili prije svega interesantni najboljim biciklističkim ekipama iz cijelog svijeta. Nema sumnje da bi Šabac, istinski grad sporta i čitav kraj koji obiluje prelijepim predjelima i brojnim turističkim potencijalima, bio i naredne godine idealno mjesto za prolazak karavana u kojem će ponovo biti ekipe iz Kolumbije, Holandije, Italije, Rusije i mnogih drugih zemalja.\nInteresantno je i da je jedan od najboljih srpskih biciklista svih vremena, Saša Gajičić upravo iz Šapca, i ove godine će čitav segment trke "Beograd – Banjaluka" biti posvećen njegovim biciklističkim uspjesima na trkama u regionu i Širom svijeta.\nI ove godine karavan sa 400 učesnika prelazio je granicu između Srbije i Republike Srpske bez zaustavljanja, i to tijkom obje trke. Podsećanja radi, ovogodišnja trka "Kroz Srbiju" prvi put je startala iz druge države, iz Istočnog Sarajeva, i biciklisti su preko Pala i Jahorine došli bez zaustavljanja na granici do Priboja, potom i Zlatibora, Mionice, Beograda i Požarevca gdje je bio i cilj najpoznatije trke u Srbiji, koja se vozila u augustu.\nTurizam i biciklizam zajedno moto je obje trke, a prema riječima svih učesnika u karavanu, ovogodišnja trka "Kroz Srbiju" je zahvaljujući sportskom direktoru Saši Gajičiću i direktoru Vladimiru Kuvalji, bila jedna od najbolje organiziranih u posljednjih deset godina.\nOve sednice, Vladimir Kuvalja će sa generalnim sekretarom Biciklističkog saveza Srbije Sašom Gajičićem obići i sve gradove koji su bili na trasi trke "Kroz Srbiju", kako bi iskazao zahvalnost i uručio priznanja predsjednicima opština i gradonačelnicima za besprijekorno domaćinstvo i organizaciju, jer kako i sam Kuvalja kaže, tajna uspjeha je u povjerenju.\nVladimir Kuvalja je i jedan od najcjenjenijih biciklističkih radnika na ovim prostorima, a zahvaljujući njegovom zalaganju, Banjaluka je dobila i Svjetsko prvenstvo Gran fondo za Masterse u biciklizmu koje će biti održano 2021. godine. Biti će to prvi put da jedan grad u ovom dijelu Europe organizira Svjetski šampionat u biciklizmu, koji će u Banjaluci okupiti više od 6.000 takmičara sa svih meridijana.\nViše u ovoj kategoriji: « LejlaTanović završila sezonu kao 71. biciklistkinja svijeta\tTko su pobjednici Premijer lige BiH u 2019 godini »


Napredak ili sticaj okolnosti? - Sportske.net\nNapredak ili sticaj okolnosti?\nZa razliku od prošle sezone, ove jeseni ćemo ipak imati svog predstavnika u evropskim takmičenjima. Ponovo je to Partizan koji se izborio za plasman u Ligu Evrope, ali ostaje veliki žal što mu se i Crvena zvezda nije pridružila, obzirom da ju je samo minut delio od sjajnog rezultata protiv Bordoa.\nDa li to sada znači da je naš klupski fudbal napredovao u poslednjih godinu dana? Donekle bi se moglo reći da je tako, ali samo za nijansu koja može, ali i ne mora ništa da znači.\nRecimo, Vojvodina je prošle sezone doživela pravu blamažu protiv Vaduza iz Lihtenštajna i nekako tokom čitave sezone je trpela posledice tog poraza, ne uspevajući nikako da se oporavi. U ''minut do dvanaest'' je izboreno to ''večito'' treće mesto u našoj ''Super''(?!) ligi i plasman u Evropu, gde je ovog leta ostavljen znatno povoljniji utisak.\nEliminisana je najpre litvanska Suduva, zatim su ''Lale'' odigrale dve veoma uzbudljive utakmice protiv Rapida i na kraju - kako je ušla u Evropu, tako je iz nje i eliminisana, opet u ''minut do dvanaest'', doduše ovaj put su tome i sudije značajno kumovale. Eto, sinoć je taj isti Rapid deklasirao PAOK na svom terenu i sada će igrati u Ligi Evrope.\nCrvena zvezda je prošlog leta lako eliminisala letonski Ventspils, ove sezone u toj fazi takmičenja se mučila sa Omonijom, ali što je mnogo važnije, ako bismo samo uporedili epilog prošlogodišnjeg dvomeča sa Renom i ovaj sinoćnji sa Bordoom, utisak je mnogo povoljniji.\nZvezda definitivno sada ima mnogo bolji tim nego pre godinu dana i bilo bi sjajno kada bi ostao na okupu i sledećeg leta, uz par pojačanja, ali obzirom na surovu realnost, takva očekivanja izgledaju kao potpuna utopija. Dakle, Zvezdu do narednog leta po svoj prilici očekuje neki novi početak u formiranju tima, sa potpuno neizvesnim epilogom po pitanju ostvarivanja značajnijeg napretka na evro-sceni.\nZato je zaista velika šteta što crveno-beli sinoć nisu uspeli u Bordou. Ogroman značaj bi to imalo kako za finansijsku situaciju u klubu, tako i za srpski fudbal u celini, za interesovanje navijača, mada je sigurno da, bar kad je Zvezda u pitanju, za podršku navijača ne treba brinuti. Igrom i zalaganjem u obe utakmice sa Žirondincima, ekipa Aleksandra Jankovića je tu podršku svakako i zaslužila.\nPartizan je posebna priča. Klub iz Humske je u poslednjih pet godina po broju trofeja dominantan na ovim prostorima, ponovo je jedini od srpskih klubova uspeo da se domogne jednog od dva elitna evropska takmičenja, ali i pored svega toga suviše često doživljava unutrašnje ''turbulencije'', što se, naravno, odražava i na izdanja u Evropi.\nCrno-beli se nekako stalno vrte u krug, pa ulazak u Ligu šampiona pre dve godine, zatim nekoliko vrednih transfera, poput Savićevog u Mančester Siti, nisu doprineli većoj stabilnosti u klubu, formiranju respektabilnijeg tima i ostvarivanju boljih rezultata iz godine u godinu.\nNezadovoljstvo navijača je ovog leta, godinu dana posle ''slučaja Šamrok'', posebno došlo do izražaja, ali treba podsetiti i da ni oni, već predugo, ne mogu sami među sobom da izglade sukobe i podele, da reše probleme u sopstvenim redovima.\nŠampiona Srbije tokom jeseni očekuju mnogo ozbiljnija iskušenja u Ligi Evrope, u Humsku će stići Inter, Rubin i Nefči, a tu priliku su crno-beli stekli zahvaljujući jedva 45 minuta dobre igre u dvomeču sa Tromsom.\nI sinoć je to delovalo prilično traljavo i jalovo do drugog poluvremena, kada su crno-beli konačno pokazali da ipak mogu više od onoga što su pokazivali od starta sezone. Međutim, za iole povoljniji rezultat, što podrazumeva osvajanje bar nekog boda u Grupi H Lige Evrope, Vermezovićevi izabranici će morati tako od prvog do poslednjeg minuta. I još više od toga...\nCrno-beli su u finišu prelaznog roka ostali bez Babovića (što veliki broj navijača doživljava kao svoju pobedu), ali i bez Nikole Aksentijevića. Stigao je dugo očekivani štoper, u liku Sretena Sretenovića, ali utisak je da bi trener Vermezović trebalo da razmisli i o pomirenju sa Vukićem, koji bi mnogo značio ovom timu tokom jeseni.\nJer, ako je Libijcu Zabiji više puta progledano kroz prste za neprofesionalizam na treninzima, a čovek je tek došao u Partizan, zbog čega se nova šansa ne bi pružila fudbaleru koji je toliko toga prošao i pružao u crno-belom dresu?\nGeneralno, sinoć se pogled na naš klupski fudbal koliko-toliko razvedrio, ma koliko navijači Crvene zvezde sada bili tužni posle šokantnog epiloga velike borbe u Bordou.\nAli, to samo po sebi ništa ne znači, i dalje vapimo za jačom domaćom ligom, i ostali klubovi moraju da napreduju, kako bi se konačno smanjio jaz između ''večitih'' i ostatka lige i kako bismo konačno gledali bolji fudbal u Srbiji.\nA dotle, i dalje ćemo se zadovoljavati sporadičnim ulascima Partizana ili Crvene zvezde u Ligu Evrope, gde ih, evo primera od danas, čak i azerbejdžanski Nefči posmatra kao totalne autsajdere...


Prodajom dresa reprezentacije Srbije studenti pomogli akciju za lečenje male Sofije - Kosovo Online\n22. Jul 2020. • 12:41\nStudentski parlament Prištinskog univerziteta podržao je akciju pomoći maloj Sofiji Markuljević za čije lečenje je potrebno skupiti oko 2,4 miliona dolara.\nDres košarkaške reprezentacije Srbije, koji su dobili od humanitarne organizacije „Trojka iz bloka“ ponudili su na aukciji koja je organizovana u saradnji sa restoranom „Pavle Korčagin“ u Beogradu, a iznos od 40 hiljada dinara, koliko je ponuđeno za ovaj dres, uplatili su na račun za pomoć malenoj Sofiji.\n„Moje kolege iz Studentskog parlamenta Univerziteta u Prištini sa privremenim sedištem u Kosovskoj Mitrovici i ja smo došli na ideju da prodajom ovog dresa damo svoj skromni doprinos u prikupljanju sredstava za lečenje male Sofije. Koliko god smo u mogućnosti nastojimo da se priključimo ovakvima akcijama i pomognemo, ne samo narodu na Kosovu i Metohiji, već svuda gde se on nalazi“, rekao je za Kosovo Onlajn student – prorektor Nemanja Biševac.\nOn je naglasio da će se truditi da i u buduće podržavaju ovakve i slične humanitarne akcije kako bi svi zajedno pobedili svaku muku i bolest sa kojom se deca i odrasli bore.\nSofija Markuljević, koja je nedavno proslavila svoj prvi rođendan, rođena je kao zdravo dete, ali su se znaci opake bolesti pojavili već u drugom mesecu života kada je posle detaljnih pregleda ustanovljeno da boluje od retke, ali izuzetno progresivne i smrtonosne neuromišićne bolesti – Spinalna mišićna atrofija tip I.\nJedina šansa za njeno ozdravljenje je lečenje u inostranstvu lekom „Zolgensma“ koji je pronađen u Sjedinjenim Američkim Državama i košta 2,1 miliona dolara, a još 300 hiljada dolara je potrebno za troškove lečenja.\nDo sada je u ovoj akciji, koju su podržali brojni humani ljudi, ali i svetski poznati sportisti poput Kristijana Ronalda, prikupljeno nešto više od 700 hiljada evra.\nU prikupljanju potrebnih sredstava za lečenje uključila se u Humanitarna fondacija „Budi human – Aleksandar Šapić“, a svi oni koji žele da pomognu da ova malena devojčica ozdravi i nastavi da živi mogu to da urade na sledeći način:\nNemanja Biševac student - prorektor humanitarci dres Košarka Univerzitet Univerzitet u Prištini\nBiševac: Kolegama studentima želim da ostanu zdravi, ponosan sam na njih


Ko je sve uzeo novac za prijavljivanje boravišta Albanaca u Medvedji? - JUGPRESS\nOva tema ponovo dospeva u javni fokus a njome se danas bave vd ministar inostranih poslova Albanije i predloženi počasni gradjanin opštine Bujanovac Gent Cakaj, ministarka inostranih poslova Kosova Meliza Haradinaj-Stublla i poslanik u Skupštini Srbije Šaip Kamberi.\nPoštovani urednici ovog teksta, ako mogu samo da vas zamolim da ova priča ostane aktuelna i da se izvrši pritisak da se sazna prava istina o celoj situaciji.\nVerujem da je to izuzetno teško iz već pomenutih razloga u malverzaciji.\nRazlog zbog kog to zahtevam je taj što živim baš u opštini Medveđa i želim da znam ko je sve umešan, jer verujem da nisam jedini koji misli da takvi ljudi ne zaslužuju da Nam budu komšije kao ni da žive, rade i čak na nekim političkim, socijalnim i društvenim položajima u našoj opštini, takođe ne želim da me takvi ljudi predstavljaju u takvom svetlu.


ČUBRILOVIĆ U BUDIMPEŠTI: I Srpska i BiH žele u EU, s tim da je vlast u RS formirana, a u Sarajevu ne - Opcija\nČUBRILOVIĆ U BUDIMPEŠTI: I Srpska i BiH žele u EU, s tim da je vlast u RS formirana, a u Sarajevu ne\n04-11-2019 Pocetna, Politika, Srpska\nPredsjednik Narodne skupštine Republike Srpske Nedeljko Čubrilović istakao je da su Srpska i BiH čvrsto opredijeljene za evropske integracije i da bi napredovanje ka članstvu u zajednici evropskih država i naroda bilo brže da su na vrijeme sprovedeni rezultati parlamentarnih izbora održanih prije više od godinu dana.\nČubrilović je u obraćanju učesnicima Konferencije predsjednika parlamenata zemalja jugoistočne Evrope i država Višegradske grupe u Budimpešti, koja je posvećena proširenju EU, istakao da Srpska i BiH imaju snažnu želju da što prije postanu punopravne članice Unije.\n– Na tom putu postignuti su pozitivni rezultati i uprkos našim unutrašnjim slabostima taj proces je nepovratan. U odnosu na vrijeme od samo nekoliko godina ranije, danas je javno mnjenje većinski usmjereno ka evropskim integracijama, a nema nijedne političke stranke koja je antievropski opredijeljena – rekao je Čubrilović.\nPrema njegovim riječima, Narodna skupština Republike Srpske je unazad nekoliko godina gotovo svu legislativu koju donosi uskladila sa pravnim tekovinama EU.\n– Na sjednici našeg parlamenta završenoj prije tri dana usvojeno je više zakona usklađenih sa propisima EU, kao što je Strategija za unapređenje i zaštitu prava pripadnika nacionalnih manjina u Republici Srpskoj za period od 2020. do 2024. godina. To potvrđuje našu proevropsku orijentaciju. I drugi organi i institucije vlasti u Srpskoj takođe su posvećene ispunjavanju svojih obaveza, s ciljem što bržeg napredovanja ka EU – naglasio je Čubrilović.\nPrema njegovim riječpima, problem je što na nivou BiH još nisu konstituisani svi organi vlasti.\n– Poseban je problem što nije formiran važan organ izvršne vlasti – Savjet ministara, zbog toga što se njegovo neformiranje najviše osjeća upravo u koordinaciji aktivnosti na popunjavanju Upitnika Evropske komisije, te rješavanja problema u sferi ilegalne migracije sa kojom je i BiH suočena već godinu-dvije. Mi iz Republike Srpske ne postavljamo nikakve uslove za konstituisanje Savjeta ministara i čekamo da ista svijest preovlada i u Federaciji BiH – rekao je Čubrilović.\nOn je dodao da će Narodna skupština Republike Srpske maksimalno odgovorno raditi na tome da što prije bude formiran Savjet ministara i ispunjavane druge obaveze u procesu evropskih integracija.\n– U tim aktivnostima trebaće nam pomoć država članica EU. Zbog toga izražavam posebnu zahvalnost državama članicama Višegradske grupe koje su spremne da nam pomognu, da u naše ime govore u institucijama EU. Vjerujem da ni kolege iz parlamenata ostalih država zapšadnog balkana i jugoistočne Evrope neće imati ništa protiv toga da se relevantni subjekti iz država Višegradske grupe intenzivnije uključe u naše napore da ispunimo uslove kako bismo i mi bili primljeni u EU – istakao je Čubrilović.\nOn je sa žaljenjem konstatovao da su donesene posljednje odluke Savjeta Evropske unije, kojima je Albaniji i Sjevernoj Makedoniji privremeno zaustavljeno napredovanje ka EU.\n– Ukoliko to brzo ne bude prevaziđeno može destimulativno djelovati na entuzijazam u ostalim državama zapadnog Balkana. Da se to ne bi desilo, treba nam jasna perspektiva daljnjeg proširenja EU i na sve države Јugoistočne Evrope. Manje je važno da li će se taj proces završiti do 2025. ili 2027. godine, od nagovještaja da bi se on mogao redefinisati ili usloviti nekim novim elementima ili sadržajima odnosa između zapadnobalkanskih i država EU. Nama ne odgovara ideja takozvanog strateškog partnerstva, odnosno parcijalnog učešća u EU, nego samo integralnog, pa makar do njega kasnije došli – kaže Čubrilović.\nOn je dodao da zbog toga podržava izjavu iz Budimpešte o proširenju EU koju su podržale države Višegradske grupe.


Futsal: KMF Bor - AS Bujanovac 4:4 (4:1) - MEDIJA CENTAR BOR );\nFutsal: KMF Bor – AS Bujanovac 4:4 (4:1)\nU četvrtom kolu Druge lige – Istok u malom futbalu, borska ekipa KMF BOR igrala je nerešeno 4:4, sa prvoplasiranom ekipom AS iz Bujanovca. Domaći su odličnu igru u prvom delu krunisali ubedljivim vođstvom od 4:1. U drugom delu pokušali su da brane stečenu prednost i to im se umalo nije osvetilo. Ekipa iz Bujanovca uspela je da izjednači rezultat, a malo je nedostajalo i da ostvari potpuni preokret. Na kraju podela bodova je ipak najrealniji rezultat.